RTCG - Radio Televizija Crne Gore - Nacionalni javni servis :: Podgorica :: Aktivni u kreiranju poslovnog ambijenta\nGLAVNI GRADOVI REGIONA 15. 09. 2017. 19:15 >> 18:48 0\nGLAVNI GRADOVI REGIONA\nAktivni u kreiranju poslovnog ambijenta\nU cilju razvoja preduzetništva, Glavni grad Podgorica je oformio Biro za ekonomsku saradnju i podršku biznis zajednici i donio odluku o osnivanju biznis zona u okviru kojih je omogućio posebne podsticajne mjere za sve potencijalne investitore koji žele da ulože kapital u Podgoricu. Uklanjanjem biznis barijera i kreiranjem povoljnijeg poslovnog ambijenta kontinuirano stvaramo pretpostavke za brži razvoj privrede i otvaranje novih radnih mjesta, istakao je menadžer Glavnog grada, Dragutin Đeković, na drugom panelu u okviru Foruma 16 +1 na temu „Uloga lokalnih samouprava u kreiranju poslovnog ambijenta” na kojem su učestvovali predstavnici grada Pekinga, Beograda, Ljubljane, Sarajeva, Tirane i Podgorice.\nĐeković je saopštio da je, i pored značajno manjeg budžeta i značajnog povećanja stanovnika u odnosu na prethodni period, Podgorica nastavila da se dinamično i ravnomjerno razvija. On je učesnicima diskusije prezentovao modele preko kojih Glavni grad realizuje kapitalne infrastrukturne projkete i naglasio da uprava grada posebnu pažnu posvećuju stvaranju što poboljnijeg ambijenta za privlačenje stranih investicija, realizaciji što većeg broja javno privatnih partnerstava i efikasnijem korišćenju sredstava iz predpristupnih fondova EU.\nSagovornici su se tokom diskusije saglasili da uprave glavnih gradova imaju veoma značajnu ulogu u kreiranju poslovog ambijenta i stvaranju podsticajnih mjera za razvoj privrede i pokretanje biznisa.\nZhang Hua, zamjenik generalnog direktora Investicionog Biroa Pekinga, inovacije, istakao je značaj tehnološkog razoja i inovacije grada Pekinga i naglasio da je u cilju bržeg privrednog razvoja neophodno što efikasnije primjeniti nova znanja i tehnologije. On je ocijenio da je to Pekingu omogućilo priliv velikog broja investicija i ulaganja u grad koja se mjere desetinama milijardi američkih dolara, što Peking danas svrstava u jedan od najbrže rastućih i ekonomski najrazvijenijih gradova svijeta.\nZamjenik gradonačelnika Beograda Borko Milosavljević je saopštio da uprava Grada Beograda kroz različite modele i partnerstva intenzivno radi na stvaranju što povoljnijih uslova za nove investicije i razvoj grada. On je istakao da su makroekonomska stabilnost i uklanjanje biznis barijera doprinijeli otvaranju velikog broja novih radnih mjesta i realizaciji kapitalnih projekata po principu javno privatnog partnerstva koji su Beogradu omogućili da nastavi da se dinamično razvija.\nZamjenik gradonačelnika Ljubljane Dejan Crnek je naglasio da je gradska uprava Ljubljane zahaljujući prvenstveno dobro osmišljenoj viziji razvoja grada od 2006. godine uspjela da realizuje preko 1800 projekata, od kojih je najveći dio njih imao direktan ili posredan uticaj na razvoj biznisa i preduzetništva, što je u konačnom rezultiralo otvaranjem velikog broja novih radnih mjesta i održivom razvoju grada. On je ocijenio da Ljubljana pruža veoma povoljne uslove mladim preduzetnicima za otpočinjanje biznisa i stvara sve neophodne pretpostavke za što povoljniju poslovni ambijent u gradu.\nSavjetnik gradonačelnika Grada Sarajeva za međunarodne odnose Ensar Emirović je ocijenio da Grad Sarajevo, uprkos krupnom birokratskom aparatu BiH, ima proaktivnu ulogu u kreiranju poslovnog ambijenta, koji daje multiplikativne efekte na kvalitet života i ekonomski razvoj, ne samo grada Sarajeva, nego i kantona i čitavog entiteta. On je u tom smislu istakao važnost organizacije međunarodnih skupova poput Sarajevo biznis foruma, Sarajevo film festa i mnogih drugih koji imaju veliki značaj kada je u pitanju promocija i valorizacija privrednih, turističkih i kulturnih potencijala grada, koji sveukupno doprinose povoljnijoj poslovnoj klimi u gradu i daju snažan zamajac njegovom razvoju.\nPredstavnici grada Tirane, generalni direktor za ekonomski razvoj Enelejd Musabelliu i Genc Kojdheli generalni direktor za strateško planiranje, su tokom panela predstavili najznačajnije projekte koje su realizovani u Tirani po modelu javno privatnog partnerstva, ističući da se uprava Grada Tirane ulaže ogromne napore kako bi izgradila neophodnu javnu infrastrukturu i obezbijedila kvalitetan život za sve veći broj građana koji se doseljavaju u Tiranu. Oni su istakli da je infrastruktura igra važnu ulogu za privlačenje investitora i pokretanje novih privrednih djelatnosti, kao i da uprava grada kroz različite programe intenzivno radi na razvoju malog i srednjeg preduzetništva.\nGlavni grad Podgorica Forum gradonačelnika Dragutin Đeković


Korisna i neobična upotreba pegle za kosu (VIDEO) - WANNABE MAGAZINE\nKorisna i neobična upotreba pegle za kosu (VIDEO)\nVećina žena peglu za kosu koristi samo i isključivo za postizanje potpuno ravne frizure, ali je ovaj, na pravi pogled komplikovan alat veoma jednostavan za upotrebu i pravljenje najrazličitijih frizura, pa i onih koje podrazumevaju kovrdžavu kosu. Da vas više ne bismo držali u neizvesnosti, otkrivamo vam nekoliko neobičnih, ali svakako korisnih trikova za pravljenje frizura uz pomoć pegle za kosu.\nPegla za kosu može biti veoma korisno sredstvo za pravljenje lokni koje će izgledati potpuno prirodno, baš poput onih koje su nosili poznati Čarlijevi anđeli. Budite sigurne da ste pre samog tretmana na kosu nanele dovoljno spreja za zaštitu od toplote, kako bi vam vlasi izgledale meko i zdravo.\nKoliko ste se puta do sada divile manekenkama koje imaju talase poput pravih kalifornijskih lepotica? Sada je i vama to omogućeno, jer upravo u videu koji sledi možete videti kako da uz pomoć pegle za kosu napravite talase poput onih koji se nose na plažama Kalifornije.


Amerika i kad zalupi vrata, mora da obavi još jedan zadatak — protiv Srba - 13.10.2017, Sputnik Srbija\nSrbija je pre dve godine, zahvaljujući veštoj diplomatiji, uspela da spreči samoproglašenu državu Kosovo da uđe u Unesko. Zahvaljujući snažnom lobiranju... 13.10.2017, Sputnik Srbija\nanalize i mišljenja, komentari i analitika, srbija, vladimir džamić, sb un, unesko, ministarstvo spoljnih poslova srbije, politika\n19:27 13.10.2017 (Osveženo: 14:54 30.08.2021)\nCC0 / Pixabay / SAD Srbija - ilustracija\nNacionalni koordinator za saradnju sa Uneskom Vladimir Džamić kaže da je u ovom slučaju lobiranje isključivo posao diplomatije i da se samo njegov mali deo obavlja u samom Unesku. To znači da izlazak Amerike iz organizacije teško da će šta promeniti, kaže Džamić za Sputnjik.\n12 Oktobar 2017, 20:03\n„Lobiranje se obavlja na nivoima država, ambasadori slušaju ono što im govore njihove vlade, odnosno ministarstva spoljnih poslova, tako da to nimalo neće ometati Ameriku. Ona će imati svojstvo posmatrača. Suštinski izlazak iz organizacije ne menja situaciju oko potencijalne kandidature i članstva Kosova u Unesku“, kaže Džamić.\nDžamić podseća da je kandidatura 2015. godine sprečena, a ove godine u novembru tog predloga neće biti na dnevnom redu Skupštine Uneska. Oni koji smatraju da Kosovo treba da bude deo organizacije očigledno su procenili da ponovo ne bi prošlo.\n„Posle 2015. godine situacija se prilično iskristalisala, znamo koje su zemlje za, koje su protiv i koje su suzdržane. Sistem glasanja je takav da se ove iz treće grupe ne računaju. Od onih koji glasaju potrebna je dvotrećinska većina da Kosovo uđe u Unesko. Očigledno je situacija ostala nepromenjena ili možda čak i nepovoljnija za njih, pa zbog toga ove godine nisu podneli kandidaturu“, objašnjava Džamić.\nOn dodaje da srpska diplomatija, koja je sjajno reagovala, mora da zadrži dosadašnji pristup i neprekidno razgovara sa svima koji se dvoume da glasaju za ulazak Kosova u Unesko.\n„Lobiranje SAD je bilo veoma jako. Amerika će sigurno nastaviti da lobira za Kosovo i svoju politiku sprovodi sa mesta posmatrača“, kaže za Sputnjik nacionalni koordinator za saradnju sa Uneskom Vladimir Džamić.\nOn dodaje da je i dalje potrebno voditi intenzivne razgovore na nivou ministara, predsednika vlada, ambasadora, ali i na svakom drugom, sa zemljama za koje potencijalno smatramo da neće glasati za ulazak Kosova ili da će biti uzdržane.\n„Država se maksimalno potrudila da zemljama koje su se kolebale pruži sve informacije o stanju na terenu, ugroženosti kulturne baštine, uopšte o situaciji kako je došlo do ’nezavisnosti‘ mimo odredbi međunarodnog prava. To treba da čini sve do jeseni 2019, kada bi taj predlog ponovo mogao da se nađe na dnevnom redu“, savetuje sagovornik Sputnjika.\nPodsetimo, Generalnu skupštinu Uneska čine ambasadori zemalja-članica, njih 189. Pojedine imaju posebnog ambasadora za Unesko, kao i Srbija, a za većinu zemalja to je njihov ambasador u Parizu.\nMeđu zemljama koje nisu podržale prijem Kosova u Unesko 2015. godine su: Južnoafrička Republika, Argentina, Jermenija, Belorusija, Brazil, Čile, Kina, Kipar, Kuba, Španija, Ruska Federacija, Gruzija, Indija, Indonezija, Kazahstan, Kirgizija, Liban, Maroko, Meksiko, Palestina, Sirija, Moldavija, Narodna Demokratska Republika Koreja, Urugvaj i Venecuela.


RTS :: Disciplinske prijave protiv 11 advokata\nDruštvo Disciplinske prijave protiv 11 advokata\nnedelja, 28. sep 2014, 14:58 -> 23:22\nAdvokatske komore Beograda, Niša, Čačka, Požarevca i Vojvodine pokrenule su disciplinske postupke protiv 11 advokata zbog nepoštovanja odluke Skupštine Advokatske komore Srbije o obustavi rada. Advokati nastavljaju štrajk i najavljuju proteste od utorka, 30. septembra.\nPostupci su pokrenuti zbog nepoštovanja Kodeksa profesionalne etike advokata i Statuta AKS, precizira se u informaciji Advokatske komore Srbije dostavljenoj Tanjugu.\nOdluku o obustavi rada svih advokata u Srbiji donela je Skupština AKS 13. septembra. U saopštenju Advokatske komore Srbije dodaje se da su sve disciplinske prijave poslate prijavljenim advokatima na izjašnjenje, a oni imaju rok od osam dana da se o njima izjasne.\nU međuvremenu, predsednici advokatskih komora u Srbiji konstatovali su na današnjem sastanku da se protest advokata nastavlja. Najavljuju protestna okupljanja od utorka, 30. septembra.\nU najkraćem roku, navodi se u saopštenju, održaće se i kongres advokata Srbije uz učešće predsednika i predstavnika Evropske unije advokata i advokatskih komora iz Evrope, posvećen ustavnom položaju i osnovnim principima na kojima počiva advokatura.\nInače, beogradski advokati počeli su obustavu rada 10. septembra, a advokati iz cele Srbije nedelju dana kasnije.\nAdvokati su rad obustavili jer traže od Ministarstava pravde i finansija da se reši pitanje paušalnog poreza koji je ove godine advokatima povećan od 40 odsto, a u nekim slučajevima i do 100 ili 300 odsto, kao i da se izmene pojedine odredbe Zakona o javnim beležnicima i pratećih zakona.\n(ponedeljak, 29. sep 2014, 13:12) - Mare Cacak [neregistrovani]\n(ponedeljak, 29. sep 2014, 08:57) - Ivan [neregistrovani]\n(ponedeljak, 29. sep 2014, 08:55) - anonymous [neregistrovani]\n(nedelja, 28. sep 2014, 21:11) - anonymous [neregistrovani]\n(nedelja, 28. sep 2014, 20:30) - anonymous [neregistrovani]


Ljubitelji skijanja, turisti i svi oni koji su proveli dan na ovoj planini, imali su priliku da uživo posmatraju vožnju Ignjatovićeve niz ski stazu "Crni vrh".\n- Velika nam je čast što se naša najbolja skijašica odazvala pozivu da poseti Divčibare i testira novu ski stazu. Nevenin odziv i njena podrška dala nam je još veću motivaciju da nastavimo sa unapređivanjem rada skijališta i infrastrukture na stazi – izjavio je Časlav Maksimović.\nOsim testiranja staze, Nevena Ignjatović je održala i edukativni čas o skijanju, potpisivala je autograme, fotografisala se sa posetiocima i odgovarala na njihova pitanja.\nStaza "Crni vrh"\n- Koliko mi je značajna ova planina govori i činjenica da sam, posle veoma napornog perioda, prihvatila poziv uprave staze i došla da je testiram. Drago mi je što je Srbija dobila još jedno mesto na koje može ponosno da pozove sve ljubitelje ovog sporta. Ja sam prva takmičenja imala na ovoj planini i drago mi je što baš ovde promovišem ovaj predivni sport kojim se bavim - izjavila je najbolja srpska skijašica.\nSki staza "Crni vrh" duga je 850 metara, sa visinskom razlikom od 180. Poseduje dvosednu žičaru, kapaciteta 1200 skijaša na sat. Prošle godine na stazu je uveden sistem za veštačko osnežavanje. Staza po međunarodnoj kategorizaciji ima oznaku crvena i namenjena je veštijim skijašima.\nNevena Ignjatović (26) je ovog meseca na FEC kontinentalnom kupu u Južnoj Koreji osvojila 1. mesto u slalomu i 3. u veleslalomu sa najboljim FIS bodovima u karijeri. U ski centru Jongpjong ona će se takmičiti na Zimskim olimpijskim igrama 2018.\nNa svetskoj rang listi Ignjatovićeva zauzima 55. mesto u slalomu i 177. mesto u veleslalomu.


Prikazano 1-6 Od ukupno 61 Rezultata\nFantastična, uknjižena nekretnina u izuzetno atraktivnoj zgradi na odličnoj lokaciji. Vrlo tražena pozicija u blizini centra grada, Futoške pijace, autobuske stanice i svih ostalih stajališta. Marketi, škole, vrtići, sve u neposrednoj blizini.\nOdlična, uknjižena nekretnina na izuzetno atraktivnoj lokaciji u blizini futoške pijace, Bulevara oslobodjenja i Centra grada. Sve je radjeno sa izuzetno kvalitetnom opremom, u cenu je uračunat i kompletan nameštaj u stanu. Odličan raspored stana sa lepom ,komfornom donjom etažom sa dnevnom sobom, dve spavaće sobe, odvojenom kuhinjom i dva sanitarna čvora i terasom.Gore još tri sobe i k...\nPredstavljamo Vam garsonjeru na odličnoj lokaciji. Zgrada od crvene fasadne cigle, odličnog kvaliteta i odlično održavana. Sta...\nPredstavljamo Vam fantastičan dvosoban stan na svega 10 minuta hoda od strogog centra grada! Stan je dvostrano orijentisan, a zgr...\nNov, neuseljavan četvorosoban stan na fantastičnoj lokaciji i još boljoj poziciji stana. Visok kvalitet gradnje i opreme kako z...


Besmislene optužbe da želimo glasovima iz RS da dobijemo izbore | Kosova.info\nDom|Najnovije|Besmislene optužbe da želimo glasovima iz RS da dobijemo izbore\nBesmislene optužbe da želimo glasovima iz RS da dobijemo izbore\nPredsednik Srbije Aleksandar Vučić izjavio je da su besmislene optužbe da vlast želi da obezbedi većinu na izborima dovodeći glasače iz Republike Srpske.\nOn je na televiziji Hepi pitao opoziciju da li uopšte razgovaraju sa građanima i da li stvarno veruju da će razlika biti 2.000 ili 3.000 glasova.\nVučić kaže da će kampanja vladajuće stranke biti pozitivna i zasnovana na onome što je vlast uradila i što planira da uradi.\n“Zamislite šta sam mogao da donesem sve večeras o predsedničkim kandidatima, da se celu noć zgražavate kako je Srbija uništavana, ne pada mi na pamet”, rekao je Vučić.\nZa opoziciju je rekao da će oni govoriti sami o sebi i da su ovim potezom oko navoda o uvozu sigurnih glasova iz Republike Srpske “oni uzeli malj i sebe udarali u glavu”.\n“Ogorčena je cela Republika Srpska na njih, svi koji su poreklom iz tih krajeva, zato što svoj sebičluk ne umeju da sakriju. Oni ništa ne razumeju, Srbija je postala drugačija zemlja, neće da dopusti brutalne izlive mržnje prema građanima Republike Srpske, nema više blokade na Drini, nije više to ta zemlja”, rekao je Vučić.\nDodao je sa Srbija i Srpska zajedno obeležavaju sve važne istorijske datume, i istoriju stradanja jednog naroda koji može biti podeljen u 100 država, ostaje isti narod.\nVučić je naveo da još ne zna da li će se kandidovati za predsednika, a ocenio je da već ima dosta kandidata opozicije.\nVučić je rekao da je opozicija učestvovala u kriminalizaciji kosovskih Srba na severu Kosova, da je on bio mnogo puta na Kosovu, da je njegov sin u poslednjih 10 godina bio preko 40 puta, a da one koji govore da je “Vučić izdajnik” i govore da su patriotski lideri, “treba pitati kad su bili na Kosovu”.\nVučić je zahvalio građanima na podršci najvećoj koju je, kako je rekao, ikad imao neki predsednik i dodao da je samo Nikola Pašić duže bio na vlasti, ali nije imao toliku popularnost.\nOn je kritikovao izjave predstavnika opozicije da će izmestiti spomenik Stefana Nemanje iz centra grada i rekao da oni potcenjuju građane iz Marinkove bare, Mirijeva ili Železnika.\n“Nikada nisam čuo da se neko priprema za kampanju i kaže ovo ćemo da izmestimo, ovo ćemo da srušimo, ovo ćemo da zaustavimo”, rekao je Vučić.\nOsvrnuo se i na susret sa Novakom Đokovićem i rekao da je sa njim razgovarao o unapređenju tenisa u Srbiji.\n“Nema problema milion-dva da uložimo u te turnire, da podižemo tenis”, rekao je predsednik i istakao da njega Đoković nije politički podržao, već samo zahvalio na svemu što je uradila država za njega dok je bio u Australiji.\n“Kad su mislili da ih podržava bio je genije, kad je rekao da se ne meša u politiku, počeli su da ga napadaju”, rekao je Vučić i dodao da sada napadaju i sve koji će se naći na listi SNS-a.\nVučić je izrazio uvrenje da će pobediti lista Srpske napredne stranke na čelu sa Aleksandrom Šapićem.\n“Na svakom mestu ću da osudim pristup Đukanovića”\nVučić je izjavio da će na svakom mestu da osudi pristup predsednika Crne Gore Mila Đukanovića, jer je, kako je rekao, “uvek izrazito antisrpski” orijentisan.\n“Njegove izmišljotine, njegove brutalne laži o uticaju Srbije, o uticaju Srba, o tome da su Srbi maligni narod sa malignim uticajem zajedno sa Rusima, protiv toga ću da se borim uvek”, rekao je Vučić.\nOn je poručio da će uvek da štiti srpski narod i da brani Srbiju i dodao da zna koliko to opasnosti nosi. Vučić je dodao da on nema alternativu, da “ima jednu zemlju, jedan narod kome pripada”.\nSvaki put kada ne znate šta ćete sa svojom teškom ekonomskom situacijom, svaki put kad ne znate kog ćete investitora da ponudite, jer nema nijedne nove fabrike na severu Crne Gore, i ovu koju ste imali nema ni te, kad god imate neki problem za to je kriva Srbija i za to je kriv Vučić, za to je kriva srpska crkva. Sram vas bilo, dosta je više s tim, rekao je Vučić.\nVučić je rekao da je Srbija uvek spremna da razgovara i dodao da “nam oni koji se izjašnjavaju kao Crnogorci nisu ni za šta krivi, da su to naša braća, sestre, prijatelji”. On je rekao da im “mi na koji način ne ugrožavamo nezavisnost zemlje”.\n“Ali nećemo da dozvolimo da šutirate i šikanirate srpski narod, kao što ste naučili da radite misleći da niko ne sme da vam odgovori. Evo sme i nastaviće da odgovara”, rekao je Vučić.\nOn je istakao da je uvek spreman da razgovara.\n“Spreman sam s (premijerom Kosova Aljbin) Kurtijem da razgovaram. Sa Đukanovićem ne vidim smisao razgovora, kao što ga on ne vidi, ne vidim ga ni ja, ali sam i na to spreman. To je moj posao, i s Krivokapićem s kojim se nismo slagali imali smo dobru saradnju i dobre odnose”, rekao je Vučić.\nOn je rekao da sa premijerom Hrvatske Andrejem Plenkovićem kada ga god sretne razgovara na pristojan način i ocenio da će odnosi između Srba i Hrvata morati da budu bolji.\n“Za 15 dana otvaramo Klinički centar Srbije”\nPredsednik Srbije Aleksandar Vučić najavio je da će za deset do 15 dana biti otvoren Klinički sentar Srbije, a za dvadesetak dana i bolnica Dedinje dva.\nOn je istakao da će Dedinje dva biti najbolje opremljena kardiovaskularna bolnica u Srbiji, a da njegovi kritičari iz bivšeg režima nisu otvorili nijednu bolnicu. Najponosniji je, kako je rekao, ipak na prugu Beograd – Novi Sad, a zatim na buduću izgradnju pruge do Niša i Subotice.\nLjudi će uskoro, u narednih mesec dana da vide i novine u našoj vojsci i biće srećni i zadovoljni, rekao je Vučić.\n“Još ne mogu ništa da pričam, ali niko neće moći da tuče Srbiju kao pre”, rekao je Vučić i nekoliko puta ponovio da će ljudi biti “mnogo srećni”.\nPoremećaji u osnovnim zdravstvenim uslugama zabeleženi u 92 odsto zemalja\nBračni par iz Viskonsina osvojio 316 miliona dolara na lutriji


FS BiH pomaže rekonstrukciju stadiona Slavije - FILTER\nFS BiH pomaže rekonstrukciju stadiona Slavije\nISTOČNO SARAJEVO, 27. MARTA /SRNA/ - Sastanak gradonačelnika Istočnog Sarajeva Ljubiše Ćosića, načelnika opštine Istočno Novo Sarajevo Jovana Katića i predsjednika FS BiH Vice Zeljkovića.\nFudbalski savez /FS/ BiH pomoći će rekonstrukciju stadiona Fudbalskog kluba /FK/ „Slavija“ u Istočnom Novom Sarajevu kako bi iduće godine na njemu mogle biti igrane utakmice Evropskog prvenstva u fudbalu za žene, a u okviru svojih nadležnosti pomoći će i ovom klubu.\nPrema Zeljkovićevim riječima, Istočno Novo Sarajevo, odnosno stadion „Slavije“, jedna je od četiri lokacije u BiH koje će biti domaćin Evropskog prvenstva u fudbalu za žene 2022. godine, što će biti iskorišteno kao prilika za rekonstrukciju ovog stadiona.\n„Prioritet su izgradnja reflektora, adaptacija kompletnog travnatog terena, te adaptacija svlačionica i drugih sadržaja kako bi se ispunili uslovi da bi se ovdje moglo igrati Evropsko prvenstvo za žene kako je planirano“, rekao je Zeljković novinarima nakon sastanka.\nNavodeći da je razgovarano i načinima kako pomoći FK „Slavija“, Zeljković je dodao da će fudbalski savezi Republike Srpske i BiH učiniti sve što je u njihovoj moći i nadležnosti da se pomogne „Slaviji“ da se vrati tamo gdje bi trebalo da bude.\n„Slavija je veliki klub sa velikom tradicijom i istorijom i sigurno je da se tako prema njoj treba ophoditi“, zaključio je Zeljković i izrazio uvjerenje da će se fudbal u Istočnom Sarajevu u budućem periodu kretati uzlaznom putanjom.\nĆosić se zahvalio Zeljkoviću, koji je doskora bio na čelu Fudbalskog saveza Republike Srpske, na dosadašnjoj i najavljenoj pomoći za izgradnju infrastrukture na stadionu „Slavije“, ističući da je ovaj fudbalski klub istinski brend Istočnog Novog Sarajeva.\n„Razgovarali smo i o mogućnostima promovisanja klubova iz Republike Srpske, prvenstveno Istočnog Sarajeva na nivou BiH, kao i svim oblicima saradnje koji kao grad možemo da ostvarimo sa FS BiH“, dodao je Ćosić.\nOn je najavio da će prioritet Grada Istočnog Sarajeva te opštine Istočno Novo Sarajevo u budućnosti biti podrška povratku FK „Slavija“ u Premijer ligu BiH.\nKatić nalasio da je najavljena pomoć FS BiH rekonstrukciji stadiona „Slavije“ od izuzetnog značaja za opštinu Istočno Novo Sarajevo.\nOn je zaključio da organizacijom ovogodišnjih svjetskih prvenstava u boksu i biciklizmu, te iduće godine Evropskog prvenstva u fudbalu za žene, opština Istočno Novo Sarajevo i grad Istočno Sarajevo čine puno za promociju sporta i izrazio nadu da će u budućnosti ovakvih događaja biti sve više.\nTags: Vico Zeljković Jovan Katić Ljubiša Ćosić FK Slavija FS BiH\nPrethodna U naredne četiri godine završiti gasifikaciju Pala i Kantona Goražde\nSledeća Dejan Bjeloš donio pobjedu Slaviji


Odgovori na dopunska pitanja EK – Nadlanu.com\nOdgovori na dopunska pitanja EK\nBEOGRAD, 13. aprila 2011. (Beta) - Odbor Skupštine Srbije za evropske integracije utvrdio je u sredu odgovore na nekoliko dodatnih pitanja Evropske komisije koja se, između ostalog, odnose na broj zahteva za ukidanje imuniteta poslanika, kao i na broj zaposlenih u Skupštini.\nU odgovoru na dodatna pitanja EK Skupštini, navedeno je da je od konstituisanja novog saziva juna 2008. godine, parlamentu upućeno ukupno 27 zahteva za ukidanje imuniteta poslanika. Većina zahteva, navodi se, odnosi se na krivična dela uvrede i klevete koja su istupanjem navodno učinili poslanici.\nZakonom je propisano da se, ukoliko se poslanik nije pozvao na imunitet, postupak pred nadležnim organom vodi nesmetano. Samo ako se poslanik pozvao na imunitet, postupak može da se vodi uz odobrenje Skupštine.\nU odgovoru na pitanje o ukupnom broju zaposlenih, navodi se da ih Skupština ima 336.\nNa zahtev EK da Skupština precizira kako postupa sa izveštajima Vlade, u odgovoru se navodi da Vlada, po zakonu, podnosi Skupštini izveštaj o radu za proteklu godinu, najkasnije 60 dana pre podnošenja predloga završnog računa budžeta.\nDodatna pitanja EK se odnose i na objašnjenje strukture, resursa i kapaciteta za proveru usaglašenosti sa pravnim tekovinama EU, kao i na suzbijanje korupcije - kako se rešavaju slučajevi sukoba interesa, pre svega pri javnim nabavkama.


Klimatski sporazum trese Ameriku — države ne slušaju Trampa - 11.06.2017, Sputnik Srbija\nEU će zaobići Trampa i pregovarati o borbi protiv klimatskih promena sa predstavnicima saveznih država i američkim biznismenima. 11.06.2017, Sputnik Srbija\n18:04 11.06.2017 (Osveženo: 18:44 11.06.2017)\nEU će zaobići Trampa i pregovarati o borbi protiv klimatskih promena sa predstavnicima saveznih država i američkim biznismenima.\nNije prošlo dugo od kada je američki predsednik Donald Tramp odlučio da se njegova zemlja povuče iz Pariskog sporazuma o klimi, a zvaničnici EU uputili su mu odgovor. Odbili su njegov predlog o pregovorima o novom, kako je rekao, manje ambicioznom sporazumu i odlučili su da zaobiđu Belu kuću.\nOd sada će EU, umesto sa Trampovom administracijom, pregovarati sa američkim poslovnim liderima i guvernerima američkih saveznih država. Takvu odluku Brisel obrazlaže tvrdnjom da su mnoge američke kompanije i savezne države već implementirale odredbe Pariskog sporazuma.\nNijedna dosadašnja Trampova odluka nije izazvala toliki odijum svetske i američke javnosti kao što je odluka o povlačenju iz Pariskog sporazuma. Trampova odluka ima više dimenzija: političku, jer predstavlja poruku da Amerika više neće ispunjavati međunarodne obaveze koje je preuzela; etičku, jer predstavlja grubo kršenje ekoloških normi i, na kraju, može da dovede do porasta globalne temperature. Svetska meteorološka organizacija saopštila je da, prema najgorem scenariju, američko povlačenje iz Sporazuma može da poveća globalnu temperaturu za 0,3 stepena.\nPre dve godine, oko 200 zemalja saglasilo se u Parizu da suzbiju emisiju gasova koji proizvode efekat staklene bašte, kako bi se sprečio rast temperature za 2 stepena u odnosu na predindustrijsku eru.\nMnogi američki političari, guverneri saveznih država i gradonačelnici vodećih gradova saglasni su sa odlukom EU, jer su već primenili mnoge odredbe Pariskog sporazuma.\nMeđu prvima se, u video-poruci svom stranačkom kolegi, oglasio bivši guverner Kalifornije Arnold Švarceneger, koji je u kratkom govoru objasnio da su za vreme njegovog mandata primenjene odredbe Pariskog sporazuma i da je to dovelo do ekonomskog napretka te države.\nGradonačelnik Pitsburga, nekada velikog industrijskog centra u Pensilvaniji, oko koga su bile grupisane najveće američke železare, Bil Peduto izjavio je da je izabran da zastupa interese građana Pitsburga, a ne Pariza.\nPitsburg će ostati uz ostatak sveta i slediće odredbe Pariskog sporazuma, napisao je on na svom nalogu na Tviteru.\n„Kao gradonačelnik Pitsburga, uveravam vas da ćemo slediti smernice Pariskog sporazuma zbog naših građana, ekonomije i budućnosti“, napisao je Peduto.\nProtiv Trampove odluke ustali su i predstavnici moćne američke biznis zajednice, među prvima čelnik korporacije „Tesla“ Ilon Mask, kao i Robert Ajger, koji se nalazi na čelu kompanije „Dizni“. Njih dvojica su, u znak protesta zbog Trampove odluke, podneli ostavke u savetodavnom biznis telu koje je Tramp nedavno osnovao.\nSličnog je mišljenja i Džejmi Dajmon, predsednik i izvršni direktor moćne „Dej Pi Morgan Čejs banke“. Dajmon, Mask, Ajger i još 30 biznismena poslali su Trampu pismo koje počinje rečima:\n„Pišemo ovo pismo kako bismo izrazili snažnu podršku ostanku Amerike u Pariskom sporazumu o klimi.“\nSvoje snažno neslaganje sa Trampovom odlukom izrazile su i kompanije poput „Majkrosofta“, „Forda“, „Epla“ i „Fejsbuka“.\nSa druge strane, svetski lideri optužuju Trampa da ne poštuje međunarodne obaveze koje su njegovi prethodnici prihvatili, jer Amerika ne može da se povuče iz Pariskog sporazuma pre 3. novembra 2020, dana kada se održavaju sledeći predsednički izbori.\nPrema odredbama člana 28 Pariskog sporazuma stoji da neka zemlja može da se povuče iz njega tri godine pošto je stupio na snagu (4. novembar 2016.), a povlačenje stupa na snagu godinu dana po donetoj odluci.\n„Borba protiv klimatskih promena ne može da zavisi od izbora u nekoj zemlji. Kada zemlja potpiše međunarodni sporazum, ona mora da ispunjava njegove odredbe. Biće novih administracija. Prilično sam siguran da predsednik Tramp nije čitao odredbe ugovora. Tu nema ničega o čemu bi moglo da se ponovo pregovara“, bio je odsečan evropski komesar za klimatsku akciju Migel Arias Kanjete.\nIako su ga napustili glavni igrači američke biznis scene i mnogi saveznici, Britanija, Japan i Kanada, tradicionalni oslonci američke spoljne politike, nisu se pridružili svetskim liderima u oštroj kritici Trampovog poteza.\nBritanska premijerka Tereza Mej oštro je kritikovana što se nije pridružila svetskim liderima u kritici Trampa, ali liderka najmoćnije evropske zemlje, nemačka kancelarka Angela Merkel odlučno stoji uz Pariski sporazum, iako su se pojavile glasine da predstavnici nemačke auto-industrije traže preispitivanje Pariskog sporazuma kako bi ostali konkurentni u odnosu na američku auto-industriju.\nNemačka ne beži od ciljeva postavljenih Pariskim ugovorom, rekla je Merkelova na konferenciji za novinare u Berlinu.\n„Put je, uverena sam, trnovit, ali uverena sam u činjenicu da se ne možemo vratiti unazad“, poručila je nemačka kancelarka.


SLUČAJ ČEMERNO: NOVE SUMNJE U VOĐENJE ISTRAGE I CIJELI PROCES — Bosnjaci.Net\nSLUČAJ ČEMERNO: NOVE SUMNJE U VOĐENJE ISTRAGE I CIJELI PROCES\nObjavljeno: 26. April 2019. 11:04:01\nPred Sudom BiH danas je nastavljeno suđenje u slučaju Čemerno, a kao i ranijih ročišta ponovno je, po ko zna koji put, istaknuta sumnja u vođenje istrage, odbrana potencira, a svjedoci potvrđuju da masu onoga što je navedeno u zapisnicima tokom saslušanja nisu svjedoci uopće kazali.\nTako je zaštićeni svjedok Tužilaštva BiH pod pseudonimom "G" kazao da tokom davanja izjave nije imao naočale i da zbog dioptrije koju ima nije mogao pročitati zapisnik. Svjedok "G" je izjavio da je 10. juna 1992. bio u akciji u ilijaškom selu Čemerno, gdje je vidio i optuženog Enesa Duraka, od kojeg, kako je dodao, nije dobio ni jedno naređenje.\nZaštićeni svjedok “G” se prisjetio 9. juna 1992. godine, kada je u njegovo selo došao svjedok “F”, koji je rekao da u Korita trebaju doći neki ljudi i da će biti neka akcija. Zajedno sa svjedokom “F” i još nekoliko osoba tu noć su krenuli prema selu Korita.\nSvjedok "G" je kazao da se on s Durakom i s još nekoliko ljudi nalazio u pravcu Đorđine kuće, za kojeg je čuo da je komandir vojske na Čemernom, da je opasan i da ga trebaju spriječiti odnosno otvoriti vatru ako ga vide. Navode ovog svjedoka potvrdile su tokom ranijih ročišta kćerke Đorđa Trifkovića koje su kazale da je on „vodio borbu i odbio napad“.\nIsto tako svjedok "G" je naveo da su se Durak i Velimir Vidaković nalazili ispred njega kada je on prolazeći pored jedne kuće vidio neke nepoznate ljude u crnim uniformama kako nekog dozivaju.\nTužilac Vladimir Simović insistirao je da svjedok kaže da li je vidio da se neko predao i šta je bilo s tim osobama, no svjedok "G" je potcrtao da se ne može o tome izjasniti jer „ništa nije vidio, već da može pretpostaviti šta je bilo s njima“.\nSvjedok je na kraju kazao da je s ranjenim Azmirom otišao prema Mahmutović Rijeci, a da su Durak i Vidaković upali u zasjedu srpske vojske kada je Vidaković i ubijen. Svi advokati odbrane su ponovo prigovorili na zakonitost prilikom uzimanja izjava u istrazi, jer niti jedan svjedok nije snimljen, a u sudnici se po ko zna koji put čulo da svjedoci nisu kazali ono što stoji u zapisniku.\nOd Duraka, rekao je svjedok, nije dobio ni jedno naređenje. Naveo je da optužene Nusreta i Mirzeta Bešliju, kao i Hamdiju Spahića, nije vidio u mjestu Korita ni u akciji na Čemerno, dodavši da nije ni čuo ništa o tome.\nNa današnjem ročištu unakrsno je ispitan svjedok Miloš Gorančić, koji je kazao da je u Čemerno otišao samovoljno, kod porodice, i da nije učestvovao u ispaljivanju iz haubica, kao i da ne zna u kojem pravcu su one dejstvovale.\nRekao je da nije vidio ni jedan leš civila. Na upit je li učestvovao u odbrani sela, svjedok je odgovorio: “Čim sam bio gore, bio sam uključen."\n„Kako je kazao, na vojnicima nije vidio oznake na kojima je pisalo “TO Papratnica Kakanj”, te je o tome čuo kasnije, u bolnici. Jedino što je čuo u selu, kako je rekao, bili su pozivi na predaju.\nOn je kazao da su prije početka napada svi znali da će se napad desiti, te je advokatima odbrane kazao da je vojska spavala zajedno s civilima.


Od 13. do 16. novembra u Taškentu, Uzbekistan, održana je ISO-ova regionalna radionica o razvoju nacionalnih strategija standardizacije (NSS), koju je organizovala Međunarodna organizacija za standardizaciju (ISO) u saradnji s Agencijom za standardizaciju, mjeriteljstvo i certificiranje Uzbekistana (UZSTANDARD). Radionici je prisustvovalo 28 učesnika iz 15 zemalja centralne i istočne Evrope te centralne Azije.\nCilj radionice bio je povećati sposobnost učesnika da odrede metodologiju nacionalnih prioriteta za standardizaciju, uzimajući u obzir ekonomske, socijalne i okolinske aspekte u svojim zemljama, kao i zatražiti povratnu informaciju od zainteresiranih strana.\nNacionalna strategija standardizacije je jedna od prioritetnih inicijativa ISO-ovog Akcionog plana za zemlje u razvoju za period 2016-2020, odnosno jačanje strateških kapaciteta nacionalnih tijela za standarde.\nNa radionici je predstavljena metodologija za identificiranje nacionalnih prioriteta za standardizaciju i nadogradnju iskustava stečenih na sličnim radionicama koje su održane tokom 2012. Sveukupno gledajući, cilj NSS-ove inicijative je pomoći članicama ISO-a da uspostave, ažuriraju ili poboljšaju (prema potrebi) svoj NSS. Osim objavljivanja NSS-a, ISO-ove članice koje su imale koristi od NSS-ove inicijative trebaju poduzeti konkretne korake ka njegovoj implementaciji i oni također trebaju razmotriti integraciju razvoja NSS-a u osnovne strategijske procese.\nBosnu i Hercegovinu na ovoj regionalnoj radionici predstavljali su Tihomir Anđelić i Mirjana Šućur iz Instituta za standardizaciju Bosne i Hercegovine.


Iskoristio sam vanredni događaj koji privlači puno pažnje, na vreme dohvatio mobilni telefon, snimio grad u HD kvalitetu i postavio ga preko wi-fi konekcije na svoj Youtube nalogLink ka njemu sam kroz Hootsuite istovremeno proširio na više društvenih mreža (sem Facebook-a na koji sam neposredno pre toga direktno učitao fajl) Koristio sam hash tagove #Beograd i #Nevreme Sam fajl sam prilikom učitavanja podesio tako da naslov, opis i tagovi sadrže aktuelne ključne rečiNeki od novinara iz Blica koji me prate su saznali za link i embedovali ga u okviru članka "Oluja se sručila na Beograd, padao grad veličine klikera" (nema potrebe za autorskom dozvolom pošto je video podešen da bude "public") na samom kraju Podelio sam link ka članku u okviru Blica kroz društvene mreže Sve ovo govori o moći koju poseduje video, o tome da kada ste spremni, imate svoje online …\nGoogle je najavio zvanično predstavljanje programa „Google Engage za agencije“ koji je osmišljen kao podrška web profesionalcima u Srbiji.\nAgencije za oglašavanje, webmasteri, SEO i SEM eksperti i svi ostali koji pružaju web usluge klijentima, sada mogu da se prijave za učešće u programu i dobiju podršku kompanije Google.\nUčesnicima programa obezbeđeni su besplatni treninzi i dodatni obrazovni resursi, profesionalni marketinški alati i materijali, promotivni kuponi i podrška koja im je potrebna kako bi njihovi klijenti imali što uspešnije onlajn kampanje.\n„Kompanija Google je posvećena uspehu digitalne ekonomije u Srbiji. Verujemo da je pružanje podrške kompanijama, da budu i online i uspešne, osnova tog uspeha. Smatramo da je važno podržavati dinamične lokalne kompanije koje su spremne da prošire svoje poslovanje na domaćem tržistu ali i one koje se žele oprobati na međunarodnom tržištu“, izjavio je direktor marketinga kompanije Google za Adriatik region, Andrej Kostomaj.\nOvaj događaj omogućava devojkama da se upoznaju sa osnovama web programiranja koristeći Ruby jezik. Učesnice će uz pomoć mentora, a na osnovu sopstvenih ideja naučiti kako da naprave web aplikaciju od koncepta do koda. Radionica je namenjena svim ženskim osobama, koje ne moraju imati prethodno znanje i iskustvo u oblasti programiranj…\nZadovoljstvo nam je da vas pozovemo na sedmi MobileMonday Srbija događaj koji će se održati 27og maja, u KC Grad, sa početkom u 18h. Centralna tema će biti Firefox OS i zvanično lansiranje ovog operativnog sistema u Srbiji. Čućemo i kratak pregled dešavanja i trendova u mobilnoj industriji, kao i najavu događaja koje će Mozilla i Telenor organizovati u letnjem periodu. Gost iz Global Mozilla organizacije će nam održati uvodno predavanje i upoznati nas sa Firefox operativnim sistemom, a tokom samog događaja ćete imati priliku i da isprobate prve uređaje zasnovane na Firefox OS. Predstavnici lokalne Mozilla zajednice će biti tu da odgovore na sva pitanja i prezentuju nam mogućnosti novog OS-a. Srbija je jedna od prvih zemalja u kojima će uređaji bazirani na Firefox OS-u doživeti premijeru, a o samom lansiranju i njegovom značaju za domaće tržište će nam govoriti Nemanja Žilović, Customer Marketing Direktor Telenora Srbija. Takođe, čućemo i najavu događaja i radionica za dev…\nIAB Digital Day 2013. – twitter beleške\n14. maja 2013. godine, prisustvao sam jednodnevnom forumu “Digital Day” koji po treći put organizuje IAB Srbija. Glavna tema je bila “Advertising in Multi-screen Era” o kojoj su govorili predavači iz uglednih inostranih kompanija, a na kraju su je začinili stručnjaci iz Srbije u okviru glavne panel diskusije “Stručnost u vođenju digitalnih kampanja“. Predstavljeni su i rezultati istraživanja interneta u Srbiji koji su upoređeni sa Evropom.\nTokom celog dana sam tvitovao i zabeležio neke zanimljive podatke i citate koje ću ovom prilikom podeliti sa vama: 50% internet korisnika u Srbiji od 15 – 74 godina je online svaki dan2012. godine je zabeležen rast online investicija u Srbiji od 17%UK troši 35,9 % a Srbija 7,9 % budžeta na online aktivnosti. Ovo je zanimljiv podatak imajući u vidu da 65% evropljana koristi internet, a u Srbiji njih 52% što i nije tako velika razlika44% evropljana poseduje “pametne mobilne telefone”, a u Srbiji takav uređaj ima 21% populacije. Ovaj trend se ubzano š…\nProleće - zelena livada, šuma i sunce koje se probija kroz grane - fotografija\nŽuta traka i pešački prelaz - fotografija\nBilbord, odraz trafike u staklu - fotografija\nPriprema i slanje saopštenja, najave događaja i drugih vesti za internet portale\nNakon deset godina iskustva sa Mrežom kreativnih ljudi i rada sa velikim brojem online medija u okviru agencije Represent Communications ovo je nekoliko korisnih saveta kako da pripremite i pošaljete saopštenje, najavu događaja, ili neku drugu vest ako želite da bude objavljena.\nSadržaj Pošaljite informaciju koja predstavlja nov i kvalitetan sadržaj i koja uz minimalne izmene može da se objavi i bude zanimljiva posetiocima portala\nVest Vodite računa o tome da pošaljete vest, a ne neko obaveštenje koje je svima već poznato i koje je bitno samo vama.\nPrilagodite sadržaj Istu vest možete napisati na takav način da u jednoj verziji bude zanimljiva automobilskim portalima, a u drugoj ekonomskim, ili studentskim.\nFormatiranje Pošaljite tekst u word dokumentu sa memorandumom bez pravopisnih grešaka, i jednu, ili više izdvojenih fotografija pošto su one svima neophodne kao ilustracija teksta (najduža stranica treba da bude minimum 600 px i 72 ppi). Ukoliko imate video fal, postavite ga na Yo…


AGENCIJA ZA BANKARSTVO FBIH: Moratorij za sve građane kojima su umanjena primanja ili se uopšte ne isplaćuju\nRadi potpunijeg informisanja javnosti kao i dodatnog pojašnjenja donesenih mjera, Agencija za bankarstvo FBiH izdaje saopštenje za javnost u vezi sa primjenom moratorija na kredite fizičkih i pravnih lica.\nZvaničnici, državni zaposlenici, zaposlenici javnih preduzeća, korisnici budžeta kao i svi drugi kojima se primanja redovno isplaćuju nisu obuhvaćeni privremenom mjerom moratorija na otplatu kredita. Izuzetno, i navedena lica mogu podnijeti zahtjev ukoliko je članu domaćinstva smanjena kreditna sposobnost zbog negativnih efekata vanrednog stanja, a kojima je prilikom odobravanja kredita cjenjena kreditna sposobnost članova domaćinstva.\nRazumijemo strah građana i zahtjeve kojima je dio javnosti tražio moratorij za sve, ali nemoguća je odluka, kojom bi u jednak status bio stavljen zaposlenik koji je ostao bez posla sa zaposlenikom državnog preduzeća koji ima redovne prihode.\nIsta logika važi i za pravna lica, jer sve državne institucije i pravna lica koja imaju stabilno poslovanje ili čak i povećan promet, ne mogu imati pravo na moratorij. To pravo je predviđeno za pravna lica kojima je znatno otežano poslovanje kao posljedica negativnih efekata proglašenog stanja nesreće u Federaciji BiH.\nSvi koji mogu plaćati svoje finansijske obaveze u ovom trenutku to i trebaju raditi, a posebno javni sektor, jer samo na taj način možemo pomoći ugroženima i doprinijeti da se prebrodi ova kriza.\nS druge strane, svi građani i pravna lica koji su pogođeni direktno ili indirektno negativnim efektima koronavirusa imaju pravo tražiti od svojih banaka moratorij od 90 dana, što je period u kojem miruje otplata i nema obračuna zatezne kamate, a potom sa bankom mogu dogovarati i druge mjere. Većina banaka je već pripremila procedure za jednostavnu i sigurnu komunikaciju sa klijentima. Banke će i samoinicijativno pokrenuti ove aktivnosti ako utvrde da je klijentova otplatna sposobnost ugrožena ili ne mogu stupiti sa klijentom u kontakt.\nAgencija za bankarstvo FBiH je osigurala i pravni i regulatorni osnov da mjerom moratorija miruju i regulatorne obaveze finansijskih institucija (npr. dodatna rezervisanja, reklasifikacija), kao i da moratorij ne utječe na pogoršanje rejtinga klijenata (lošija kategorizacija).\nOsim moratorija na kreditne obaveze, bankama se regulatorno olakšalo i odobravanje kredita za likvidnost klijenata pravnih lica s ciljem osiguranja likvidnosti ekonomije, te spašavanja radnih mjesta.\nAgencija za bankarstvo FBiH naglašava da je u ovim vanrednim okolnostima potrebno rasteretiti građane i pravna lica kojima je zbog pandemije ugrožena platežna moć, a istovremeno –zaštititi stabilnost finansijskog sistema i deponente.\nAgencija je pristupila vrlo ozbiljno ovom pitanju, imajući na umu da ishitreni potezi i greške mogu nanijeti ogromnu štetu finansijskom sistemu, što bi na koncu samo dodatno otežalo ionako već teško stanje.\nNaša odgovornost je da, u ovakvim trenucima, ne dopustimo takve scenarije i da zaštitimo građane, privredu i finansijski sistem.\nIZVOR: Vebsajt Agencija za bankarstvo FBiH, 03.04.2020.


Mediji: Netanjahu snimljen kako pregovara tajkunom\nNeće biti ničega, jer nema ničega: Benjamin Netanjahu\nIzraelski premijer Benjamin Netanjahu je navodno snimljen kako pregovara preko telefona s jednim biznismenom o međusobnim uslugama, piše u nedelju izraelski list „Harec“.\nSnimak do kojeg je došla policija, podstakao je sumnje u premijera, dodaje list. U članku je citiran blizak saradnik koji je s Netanjahuom razgovarao pošto su premijera policijski istražitelji drugi put saslušali u četvrtak zbog sumnje da je primao skupe poklone i druge usluge biznismena.\nTaj saradnik je rekao da je premijer bio iznenađen dokazima.\nNetanjahu je dvaput saslušan ove nedelje u svojoj rezidenciji u Jerusalimu, i to o dva slučaja, od kojih se bar jedan odnosi na sumnje u korupciju.\nIzraelski TV Kanal 10 je u subotu uveče javio da je Netanjahu razgovarao s državnim sekretarom SAD Džonom Kerijem koji je rekao da su ga 2014. godine tri puta moli da reši problem s Milhanovom radnom vizom. Isti izvor navodi da je taj problem rešen.\nIzraelski TV Kanal dva je međutim u nedelju javio da je biznismen s kojim je Netanjahu pregovarao o uslugama medijski tajkun Arnon Mozes i da je dogovor bio velika finansijska korist za Mozesov list Jediot ahronot, kao i da se možda zatvori drugi izraelski list, sada najtiražniji, Izrael hajom, glavni rival Jediota.\nIzrael hajom poseduje američki milijarder Šeldon Adelson koji uživa Netanjahuovo poverenje.\nNovinar TV Kanala dva Amnon Abramovič je ovih dana izvestio da je Netanjahu od holivudskog producenta dobio na poklon cigare vrednosti u desetinama hiljada dolara i šampanjac-roze.\nAbramovič je rekao da je Milhan snabdevao Netanjahua sedam do osam godina, iako oni koji su bliski premijeru tvrde da pokloni nisu bili smišljeni kao mito.\nNetanjahu je u nedelju izjavio da posle dve runde saslušanja veruje da su sumnje protiv njega neosnovane.\n"Na nasreću, ne mogu izneti detalje. Ono što vam mogu reći danas, znajući o čemu se radi i to vam kažem s potpunim uverenjem: neće biti ničega, jer nema ničega", rekao je Netanjahu ministrima iz svoje konzervativne partije Likud.


Košarkaši Budućnosti osvojili su dvanaestu titulu šampiona Crne Gore, pošto su u petom meču finalne serije savladali Mornar iz Bara sa 76:72 (22:18, 16:13, 22:19, 26:22).\nBudućnost je u većem delu utakmice držala stvari pod kontrolom i baš kada je delovalo da su Podgoričani završili posao usledio je povratak Mornara.\nBarani su prišli na pola koša zaostatka (71:70), ali je presudio nesportski faul Mićovića na šest sekundi pre kraja, posle čega je Nemanja Gordić sa linije penala stavio tačku na peti meč i finalnu seriju.\nSenku na trijumf Budućnosti baca teška povreda Filipa Barovića koji se u trećoj četvrtini sručio na parket. U pitanju je povreda kolena koja bi mogla da ga odvoji od terena na duži period.\nNajefkasniji igrač u ekipi Budućnosti bio je Nemanja Gordić sa 21 poenom, a po 13 su postigli Edvin Džekson i Filip Barović. U poraženom sastavu najbolji je bio Nikola Rebić sa 17 poena.


Prikazivanje članaka po tagu servis - Radio televizija Bor\nLicenciranje usluga servisa za personalnu asistenciju\nSRBIJA, BOR - Centar za samostalni život osoba sa invaliditetom Srbije obeležio je u Beogradu dve decenije odstojanja i Evropski dan samostalnog života. Obeležavanju su prisustvovali i predstavnici borske podružnice, koji zajedno sa još osam centara u Srbiji, promovišu filozofiju samostalnog života. Jedna od trenutnih aktivnosti borskog Centra za samostalni život je prikupljanje dokumentacije za podnošenje zahteva za licenciranje usluga servisa za personalnu asistenciju.\nCentar za samostalni život osoba sa invaliditetom Bor će do 22.maja podneti zahtev za licenciranje usluga servisa za persnolanu asistenciju osoba sa invaliditetom. Takvu licencu u Srbiji imaju samo tri od devet centara, u kojima je 200 osoba završilo obuku za personalnog asistenta. U Boru ima 12 personalnih asistenata i do sada je posao za njih obezbeđivan preko projekata, a dobijanjem licence biće stvoreni znatno povoljniji uslovi.\n„Dobijanjem licence biće stvoreni uslovi da konkurišemo na svim javnim nabavkama koje raspišu lokalne samnouprave, pre svega, na području Istočne Srbije“, rekao je sekretar Centra za samostani život Novica Đokić.\n„Osnovni preduslov za licenciranje ovih usluga je obezbeđivanje poslovnog prostora bez plaćanja naknade, koji bi trebalo da bude odgovarajući za pristup. Lokalna samouprava je zainteresovana da nam pomogne“, istakao je Đokić.\nDa bi Centar za samostalni život Bor mogao nesmetano da radi i sprovodi programske aktivnosti neophodno je i redovno finansiranje. Lokalna samouprava, međutim, još uvek nije raspisala konkurs za finansiranje programa i projekata od javnog interesa kojim ova organizacija zavređuje da bude obuhvaćena, dodao je Đokić.


Krađe identita u opadanju - Tehnologije - Dnevni list Danas\nPočetna » Tehnologije » Krađe identita u opadanju\nIstraživačka agencija „Javelin Strategy & Research“ objavila je saopštenje u kome se navodi da su štete nanete krađom identiteta u SAD u 2006. godini dostigle 49 milijardi dolara, što je za 12 posto manje nego u 2005. godini, kada su te prevare američkim korisnicima Interneta nanele štetu u iznosu od 55,4 milijarde dolara. Iako je broj prevara povezanih sa krađom identiteta u opadanju, analitičari ipak navode da su mlađi korisnici interneta (i pored poznavanja modernih tehnologija) omiljena meta prevaranata, kao i da među osobama sa skromnijim primanjima raste broj oštećenih. Osobe sa godišnjim prihodom manjim od 15.000 dolara ređe postaju žrtve prevaranata. Analitičari su registrovali čitav niz različitih načina za krađu identiteta, počev od nepažljive upotreba računara i interneta (neredovna upotreba i ažuriranje antivirusnih i antišpijunskih programa i zaštitnih zidova) i nesmotreno rukovanje svim vrstama štampanih obrazaca i formulara u koje se unose lični podaci, do „pecaroških“ napada i „obične“ krađe novčanika sa kreditnim karticama. Analitičari istraživačke agencije Javelin Strategy & Research savetuju korisnicima da što manje upotrebljavaju štampane obrasce i formulare i da sa sobom nose samo one dokumente koji su im apsolutno neophodni.


Ambasador Francuske otvorio Konferenciju „Korak u nauku“ iz ambasade - MARSH online\nPočetna Vesti Društvo Ambasador Francuske otvorio Konferenciju „Korak u nauku“ iz ambasade\nGodišnja Konferencija mladih naučnika „Korak u nauku“ otvorena je juče, u ponedeljak 07. decembra u podne. Konferenciju je svečano otvorio ambasador Francuske u Srbiji Njegova Ekselencija gospodin Žan-Luj Falkoni, obraćajući se učesnicima i gostima iz zgrade Ambasade u Beogradu.\n„Korak u nauku“ je centralni godišnji događaj u Istraživačkoj stanici Petnica. Skoro 150 učesnika, srednjoškolaca, studenata i naučnika tokom cele ove nedelje diskutovaće rezultate 70 istraživačkih projekata iz 20 naučnih oblasti, koji su realizovani ove godine u Petnici. „Korak u nauku“ traje od 07. do 12. decembra 2020. godine.\nPrethodna objava 12. Tribina “Valjevski gimnazijalci”\nSledeća objava Objektu “Divčibarski Vajati” na Divčibarama raspisuje konkurs za sledeća radna mesta: konobar/ica sa poznavanjem rada u kuhinji, domar-tehnička služba za zimsku sezonu. Smeštaj i hrana obezbeđeni


Ministar poljoprivrede, šumarstva i vodoprivrede Republike Srpske Stevo Mirjanić rekao je danas u Banjaluci da Poljoprivredni institut Republike Srpske u narednom periodu treba znatno da poveća proizvodnju sjemena.\n"Neophodno je da Institut poveća sjemensku prozvodnju kukuruza, krmnog bilja, povrća i industrijskog bilja", rekao je Mirjanić u obraćanju na tradicionalnoj manifestaciji "Dani polja strnih žita".\nOn je naglasio da Srpska godišnje troši od 80 do 100 miliona KM vrijednosti sjemenske robe-hibrida sorti, sadnog materijala i drugog.\nOn je naveo da Ministarstvo ima odličnu saradnju sa Institutom putem nekoliko projekata - za hladno cijeđena ulja i za bio-goriva.\nIstičući da resorno ministarstvo nastoji da pomogne primjenu nauke putem rada Poljoprivrednog instituta, Šeranić je naglasio da imaju dobru saradnju u opremanju laboratorija te izučavanju bilja.\nŠef Zavoda za strna žita Dragan Mandić rekao je novinarima da je u Republici Srpskoj ove godine pod strnim žitima zasijano 67 hiljada hektara površina, od čega pod pšenicom oko 47 hiljada hektara, te naglasio da to predstavlja tendenciju rasta ove proizvodnje posljednjih godina.\nOn je naveo da će u okviru današnje manifestacije biti predstavljeno 26 sorti ječma i 24 sorte pšenice, domaćih, evropskih te proizvođača iz okruženja.\nDirektor Poljoprivrednog instituta Srpske Vojislav Trkulja kaže da ovaj institut u proizvodnji biljnih vrsta posebno radi na toleranciji prema stresu i klimatskim promjenama da bi ostvarili dobar kvalitet i prinos.\nPredsjednik Udruženja poljoprivrednih proizvođača-mljekara Republike Srpske Vladimir Usorac rekao je da Poljoprivredni institut proizvodi kvalitetan sjemenski materijal.\n"Dolaskom nauke na njive, povećavaju se prinosi i kvalitet poljoprivrednih proizvoda", rekao je Usorac.\nManifestaciju "Dani polja strnih žita" organizuje Poljoprivredni institut Republike Srpske u saradnji sa Vladom Srpske, Ministarstvom poljoprivrede, šumarstva i vodoprivrede i Ministarstvom nauke i tehnologije.\nStevo Mirjanić Ministarstvo poljoprivrede Vlada Republike Srpkse


Edukacija -Nestle | Profit\nPočetna > Izdanja > Broj 138 > Edukacija -Nestle\nKako je fabrika Nestlé prva u Srbiji prestala da odlaže otpad na deponije\nEkološka tura kroz srpsku fabriku najvećeg svetskog proizvođača hrane i pića\nKompanija Nestlé, globalni lider u proizvodnji hrane i pića, organizovala je događaj „Eko tura: obilazak fabrike Nestlé u Surčinu”, okupivši veliki broj novinara, partnera i predstavnika državnih institucija u cilju demonstracije načina funkcionisanja fabrike i predstavljanja načina na koji je postala prva fabrika u Srbiji sa nultim uticajem na životnu sredinu. To podrazumeva da se sav otpad iz fabrike Nestlé reciklira, upotrebljava ponovno ili koristi za proizvodnju energije, a nijedan gram otpada ne završava na deponijama.\nObilazak fabrike održan je uživo – onlajn, u skladu sa preventivnim meramai fizičkim distanciranjem koje propisuje Vlada Republike Srbije.Tanja Žigić, direktorka fabrike u Surčinu i Stefan Bukvić, specijalista za zdravlje i bezbednost, sproveli su prisutne kroz fabriku, proizvodni pogon i reciklažno dvorište, objasnivši detaljno način na koji se otpad odlaže i prerađuje bez odnošenja na deponije.\nTanja Žigić je ukazala na infrastrukturu i način rada koji su doveli do smanjenja potrošnje svih najbitnijih faktora potrebnih u proizvodnji.Kompanija je investirala 30.000 evra u LED osvetljenje i na taj način umanjila potrošnju električne energije za čak 20 odsto.Smanjenjem dimenzija ambalažnog materijala smanjena je potrošnja papira za čak 60 tona na godišnjem nivou, a samim tim i negativna emisija ugljen dioksida . Lokalno najveća investicija je 1,2 miliona evra i odnosi se na savremeni tretman prečišćavanja otpadnih voda. To ulaganje jeomogućilo smanjenje potrošnje vode za 50.000 metara kubnih godišnje, što je jednako zapremini 20 olimpijskih bazena. Dodatno, separacijom na samom izvoru odstrani se čak 80 odsto komunalnog otpada u posebno izdvojene reciklažne kante, koji se nakon reciklaže ponovno koristi u proizvodnji, kao biogorivo ili u neke druge svrhe.\n„Osim održive proizvodnje i zalaganja za zaštitu životne sredine, Nestlé posvećeno radi i na širenju svesti o važnosti ove teme, pa je tako nedavnosprovedena i prva onlajn ekološka edukacija mladih #NestleČuvaPrirodu u okviru koje su mladi ispunjavali dnevne izazove u uštedi vode, struje i korišćenja ekološke ambalaže umesto plastike“, izjavila je Žigić.\nPrisutnima se obratio i Marian Marinov, finansijski direktor kompanije za jugoistočno evropsko tržište . On se osvrnuo na godinu na izmaku, izazove sa kojima su se svi susreli i pravovremene reakcije kompanije.\n„Fabrika Nestlé u Surčinu je deo Nestlé operativnog sistema i kao sve naše fabrike ima zadatak da se odgovorno ponaša prema životnoj sredini. Usmerili smo naše napore ka poboljšanju kvaliteta života i obezbeđivanju sigurne budućnosti za pojedince i porodice proizvodnjom kvalitetne hrane i pića. U isto vreme, ovakav pristup stvara mnoge prilike za razvoj mladih profesionalaca i čuva životnu sredinu“, istakao je gospodin Marinov, koji je iskoristio priliku i najavio svoj odlazak sa pozicije direktora Nestlé Srbija i predstavio Marjanu Davidović, koja ga je nasledila na toj funkciji od 1. novembra.\nDa je dostizanje nultog uticaja na životnu sredinu zaista značajno za zajednicu napomenuo je i Aleksandar Bogićević, pomoćnik ministra poljoprivrede, šumarstva i vodoprivrede , koji je istakao da je kompanija Nestlé odličan primer modela na koji se gleda kao na okosnicu razvoja prehrambene industrije.\nPored fabrike u Sofiji, jedina Nestlé fabrika u jugoistočnom delu Evropestacionirana je na teritoriji opštine Surčin već skoro 10 godina. Stevan Šuša, predsednik gradske opštine Surčin, izjavio je da Nestlé posvećuje posebnu pažnju stvaranju novih i očuvanju starih vrednosti u našoj lokalnoj zajednici.\nUspešan reciklažni proces, na koji je kompanija Nestlé ponosna, ostvaren je u saradnji sa Sekopakom, vodećim operaterom sistema upravljanja ambalažnimotpadom u Srbiji. Ivana Pavlović, menadžerka operacija kompanije Sekopak,poručila je da je kompanija Nestlé lider u uspostavljanju Zero waste politike na našim prostorima kroz inovacije i saradnju.\nGlobalna ambicija kompanije Nestlé za 2050. godinu temelji se na kontinuiranom radu na smanjenju emisija gasova koji izazivaju efekat staklene bašte, a kompanija čini efikasnijim svoje distributivne mreže i skladišta, optimizirajući rute potrebne za smanjenje potrošnje goriva i emisije ugljen dioksida.


22-08-2019 22:15 Srbija Politika\nTomislav Nikolić, predsednik Nacionalnog saveta za saradnju s Rusijom i Kinom, ne samo što je zaposeo predsedničku rezidenciju u Užičkoj 23, već traži i da mu se postavi tenda kako bi u debelom ladu uživao na Dedinju, što će građane Srbije koštati 960.000 dinara sa PDV-om.\nTako stoji u planu javnih nabvki Uprava za zajedničke poslove republičkih organa, pa će nakon renoviranja bazena, postavljanjem tende biti zaokruženo letnje ulepšavanje vile u kojoj porodica Nikolić boravi i nakon prestanka funkcije predsednika države. Zimsko je već urađeno 2017. godine kada mu je saniran krovni pokrivač, podkonstrukcija i unutrašnjost pomoćnog objekta u ovom kompleksu da ne bi došlo do prokišnjavanja, čime bi se narušio komoditet i zdravlje bivšeg predsednika.\nIzvor iz Nemanjine 11 tvrdi da je ideja o ugradnji tende potekla od samog Nikolića, koji je stavio primedbu na neadekvatnu uređenost kompleksa tokom letnjih meseci.\n“Bivši presednik je bio nezadovoljan uslovima boravka u dvorištu u letnjem periodu jer nije bilo adekvatne zaštite od sunca. Nadležne službe, koje se bave ovim poslovima, su zbog toga uvrstile u plan javnih nabavki i ovaj objekat. Naime, pored ove vile, u još nekim rezidencijalnim objektoma je predviđeno da se izvedu radovi na izradi konstrukcije za tende i njihovo postavljanje. Ipak, malo je neprimereno da se iziskuju tako luksuzni prohtevi od čoveka za koga se ne zna po kom osnovu boravi u predsedničkoj vili. Ne treba zaboraviti da su se u kompleksu u kome on boravi sa porodicom renovirani spoljni i unutrašnji bazeni, a stavljanjem tende napraviće se debela hladovina za uživanje u letnjem periodu. Reč je o konstrukciji koja mora da ima specifične karakteristike izdržljivosti da se ne bi ugrozila i bezbednost stanara u Užičkoj 23. Dakle, pravi se pravi mali raj za Nikoliće na kojim bi im pozavideli i predsednici mnogo bogatijih država, čije rezidencije nemaju ovakav luksuz”, navodi sagovornik.\nOn dodaje da pored troškova uređenja vile u Užičkoj 23, građani plaćaju i održavanje objekta.\n“Besplatan život na Dedinju mu se osladio i nema nameru da ga se odrekne. Država za renoviranje vile nakon isteka Nikolićeve funkcije izdvojila je blizu 10 miliona dinara. Ti troškovi su zanemarljivi u odnosu na one koji su potrebni za funkcionisanje i održavanje vile od 800 kvadrata. Računica pokazuje da građani Srbije mesečno izdvoje za Nikoliće između 4000 i 5000 evra na ime potrošene električne i toplotne energije, obezbeđenja objekta, telefona, osoblja koje je angažovano da im pomaže i za još mnogo drugih blagodeti koje stanovanje u predsedničkoj rezidenciji ima.Drugim rečima, Nikolići bez bilo ikakvog logičnog objašnjena ali i pravnog osnova, žive na grbači siromašnih građana Srbije”, objašnjava izvor.\n“Kad se čovek dokopa luksuza, onda se teško odvaja od njega, a posebno kad cenu plaćaju drugi. Nikolić je čak i teret plaćanja struje, vode i grejanja prebacio na narod. Gde je kraj tom ludilu? To je bruka i sramota i njega i onih koji su mu to omogućili”, kaže Dobrašinović.\nTomislav Nikolić se nije javljao na telefon da bjasni da li je po njegovom zahtevu tražena ugradnja tendi u vili ili je to urađeno po proceni nadležnih službi. Zatražen je i odgovor iz Uprave za zajedničke poslove republičkih organa, koja je uvrstila ovu javnu nabavku u plan za 2019. godinu, ali on nije stigao.\nPročitajte OVDE koliko će građane Srbije koštati auto-put od Novog Beograda do Surčina.


Gradski savet za bezbednost u saobraćaju obezbedio je 30 miliona dinara za aktivnosti koje će tokom 2021. godine sprovoditi na teritoriji grada, a u cilju poboljšanja bezbednosti svih učesnika u saobraćaju. – Oko15 miliona dinara, odnosno polovina tog budžeta, opredeljena za infrastrukturne radove koji na direktan ili indirektan način utiču na povećanje bezbednosti saobraćaja. To su uglavnom uređenja zona škola, kako sa saobraćajno-tehničkom opremom, tako i sa izgradnjom trotoara u zonama škola, na opštinskim putevima. To je i izrada projektne dokumentacije koja je, takođe, vezana za povećanje bezbednosti saobraćaja. Druga polovina budžeta opredeljena je za prevenciju, edukaciju i tehničku podršku Ministarstvu unutrašnjih poslova, odnosno Odeljenju saobraćajne policije, Hitnoj medicinskoj pomoći, Vatrogasno-spasilačkoj jedinici, za kampanje, promotivni material – kaže Dragan Blažić, zamenik predsednika Saveta za bezbednost saobraćaja grada Kruševca. Blažić ističe da je planovima predviđena kampanja u trajanju od 10 meseci, namenjena mladima, a na kojima će se govoriti o opasnostima vožnje pod dejstvom alkohola ili narkotika. On dodaje i da su ostale aktivnosti ambiciozno planirane. - Predviđen je ceo set edukacija po svim ugroženim kategorijom u saobraćaju, počevši od onih najmlađih predškolaca pa do najstarijih, a to su naši građani stariji od 65 godina. i ove godine imaćemo veoma intenzivnu kampanju – kaže Blažić i ističe da se nada da će epidemiološka situacija dozvoliti realizaciju svega zaplaniranog. Kako dodaje, policija radi svoj posao i bavi se represijom, ali bez adekvatne prevencije još mnogo godina nećemo doći do neke bolje slike, kada je bezbednost saobraćaja u pitanju.


MMF: Vlada ispunila i premašila ciljeve - Ekonomske Vesti\n27. feb. 2016 Andrija Matić 0 Comments BDP, Džejms Ruf, fiskalni deficit, MMF, reforme\n“Ekonomski program Srbije je ostvario dobre rezultate i svi kvantitativni ciljevi izvršenja za kraj decembra su ispunjeni, a većinom i značajno premašeni”, ocenio je šef misije Međunarodnog monetarnog fonda Džejms Ruf. Ekonomski program Srbije je, kako dodaje, ostvario dobre rezultate.\n„Svi kvantitativni ciljevi izvršenja za kraj decembra su ispunjeni, a većinom i značajno premašeni. Fiskalni deficit, koji je u 2015. godini iznosio 3,7 procenata BDP-a, bio je na najnižem nivou od 2008. godine. U uslovima poboljšanja poverenja i pada kamatnih stopa, Srbija je ponovo zabeležila pozitivan rast, delom zahvaljujući znatnom povećanju stranih investicija“, konstatovao je šef misije MMF.\n„Očekujemo da će se ovi pozitivni makroekonomski trendovi nastaviti u 2016. godini. Naša projekcija rasta ostaje nepromenjena na nivou od 1,75 procenata, dok je prosečna inflacija revidirana naniže na 1,7 procenata, uglavnom zbog daljeg pada cena nafte“, rekao je Ruf.\nMeđutim, upozorava, Srbiju u narednom periodu i dalje očekuju važni izazovi kao što su racionalizacija i restrukturiranje državnih preduzeća, uključujući i javna.\n← Otvorena fabrika autodelova u Rumi\nMađarska bodljikava žica: Ko kaže da migranti ne pomažu privredu →\nGrčka je na bolnom putu ka bankrotu, napuštanju evra i EU


Grčka vlada, pored požara, suočena sa pritiskom opozicije i javnosti\nGrčka vlada suočena je već četvrti dan zaredom sa pritiskom opozicionih partija i javnosti, dok vatra nastavlja da ugrožava južni deo zemlje. Požari su na hiljade ljudi pretvorili u beskućnike, a najmanje 64 osobe su nastradale.\nOpozicioni lider Jorgos Papandreu kaže da je vlada pokazala da je, kako se izrazio "žalosno nesposobna" da se nosi sa požarima tokom leta i da nije uspela da spasi živote, imovinu i kuće svojih građana. Eksklzivno za Glas Amerike Papandreu je izjavio da je vlada bila nespremna.\n"Ovi požari traju već tri meseca i sigurno je da smo očekivali mnogo više predostrožnosti, pripreme i koordinacije s vrha. Imam osećaj da je vlada smanjila finansiranje, obuku i organizaciju u ovoj oblasti, i to u trenucima kada smo svi znali da klimatske promene predstavljaju opasnost za izbijanje šumskih požara".\nPapandreu je odbacio nagađanja da bi terorizam mogao da bude uzrok katastrofe, rekavši da je problem jednostavno nesposobnost države da se suoči sa ovako velikim požarima.\n"Mnogo je bilo diskusija o mogućim terorističkim pretnjama, ali mislim da je to potpuna besmislica, koja ima mnogo više veze sa izborima nego sa istinskom pretnjom".\nS druge strane, portparol grčke vlade Evangelos Antonaros kaže da je administracija uradila sve što može u ovim teškim okolnostima.\n"Ono što se dešava u poslednjih pet-šest dana je preveliki broj šumskih požara širom zemlje, uz ekstremne vremenske uslove. A imali smo i seriju požara kakve nijedna evropska zemlja nikad ranije nije doživela".\nMnogi Grci veruju da su za paljenje šuma odgovorne velike građevinske firme, jer tako stvaraju prostor za novu gradnju, koristeći činjenicu da nema zemljišnih knjiga i jasnih zakona o zonama. Neki grčki mediji procenjuju štetu od požara na dve milijarde dolara, dok je vlada započela program pomoći ugroženim pojedincima i oblastima. Svako domaćinstvo na osnovu troškova selidbe dobija po 3000 evra, a uz novčanu pomoć ide i niz mera za pomoć vlasnicima kuća, farmerima i privatnim preduzetnicima. Privatna lica i kompanije obećali su gotovo 150 miliona evra onima kojima je pomoć najpotrebnija.


Trener košarkaša Barselone Svetislav Pešić bio je izuzetno ljut na svoje igrače tokom meča sa Mursijom, što im je jasno stavio do znanja tokom tajm-auta.\nPosle izleta Željka Obradovića kada je besneo, a potom se izvinjavao igračima, sada je Kari Pešić imao svoju epizodu sa igračima, koji su bilo indolentni u drugoj deonici meča sa Mursijom.\nBarselona je izuzetno loše igrala u drugoj četvrtini, a iskusni stručnjak bio je razočaran onim što su pokazali njegovi saigrači.\n- Ovo je cirkus, nije košarka", rekao je Pešić na engleskom jeziku na tajm-autu. "Jedan na pet! Ne razumem - rekao je Pešić.\nPosle nekoliko reči na španskom, odreagovao je iskusni trener i na srpskom.\n- Daj nemoj zaje***ati - iznervirano je rekao Kari Pešić.\nSrpskog stručnjaka u čudu su gledali svi igrači, a jedino su ga Nikola Mirotić i Ante Tomić razumeli ono što je rekao na srpskom jeziku.\nBarselona je drugu deonicu izgubila sa 23:13, da bi na poluvremenu imala zaostatak od devet poena (41:32).\nIpak, na kraju Barselona je slavila pobedu rezultatom 83:87. Najbolji pojedinac bio je Nikola Mirotić sa 20 poena i 11 skokova.


CROWDFUNDING: Uspevaju mediji koji su okrenuti zajednici – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nCROWDFUNDING: Uspevaju mediji koji su okrenuti zajednici\nNebojša Vladisavljević 02/11/2019 0\nDa li znate da je CROWDFUNDING dobar način da manji mediji, kojima zajednica veruje, dođu do sredstava za finansiranje? Ovakav način prikupljanja novca, koji je u svetu izuzetno popularan, sve je češći i u Srbiji.\nOrganizacija Catalyst Balkans, koja je osnovala platformu donacija.rs, smatra da Niš ima organizacije koje na pravi način rade sa svojom zajednicom i koje mogu da pokrenu mnoge stvari koje bi donele pozitivne promene u njihovom okruženju.\nInače, platforma donacija.rs je razvijena uz pomoć USAID-a, edukaciju sa organizacijama radi u okviru resurs centra koji podržava Evropska unija, a kampanju za medije rade uz podršku USAID-a. u okviru projekta Održivi mediji, koji sprovodi IREX.\nRazgovarali smo sa Milošem Jankovićem iz ove organizacije, koji nam je predstavio osnove crowdfunding-a.\nKLJUČNE REČI crowdfunding\nObilježavanje Svjetskog dana borbe protiv nekažnjivosti napada na novinare\nZLOČINI PROTIV NOVINARA NAJČEŠĆE BEZ KAZNE


Košarac u Rusiji: Zahvalni smo što ne prihvatate Christiana Schmidta - MojCazin\nKošarac u Rusiji: Zahvalni smo što ne prihvatate Christiana Schmidta\nMinistar vanjske trgovine i ekonomskih odnosa Bosne i Hercegovine Staša Košarac učestvovao je na sastanku kopredsjedavajućih Komisije za trgovinsku i ekonomsku saradnju između BiH i Rusije, koja je održana u Kazanju, glavnom gradu Tatarstana.\nNa sastanku je istaknuto da su odnosi BiH i Ruske Federacije dobri i prijateljski, te da postoji prostor za unapređenje ekonomske saradnje, s fokusom na sektor preduzetništva, poljoprivrede i turizma.\nNaglašeno je da su ruske kompanije posebno zainteresovane za saradnju u oblasti energetike, gdje su zabilježeni najbolji rezultati, te hidropotencijala i vazduhoplovstva.\nKonstatovano je da su Republika Srpska i Ruska Federacija već ostvarile saradnju kupovinom tri helikoptera proizvedena u ruskoj fabrici helikoptera u Kazanju za potrebe Ministarstva unutrašnjih poslova Republike Srpske.\n“Zahvalni smo prijateljskoj Rusiji na konstantnoj podršci izvornom Dejtonu, poštivanju ustavnog uređenja i jasno definisanih nadležnosti. Dobri odnosi člana Predsjedništva BiH Milorada Dodika i ruskog predsjednika Vladimira Putina treba da budu okvir za unapređenje naše ekonomske saradnje i jačanje ukupnih odnosa”, poručio je ministar Košarac.\nOn je ponovio zahvalnost Rusiji na zvaničnom stavu da ne prihvati legitimitet Christiana Schmidta kao novog visokog predstavnika u BiH.\nRuska strana prihvatila je inicijativu ministra Košarca da se u predstojećem periodu aktivno radi na potpisivanju memoranduma o saradnji u oblasti malih i srednjih preduzeća, pri čemu je utvrđeno da je organizovanje sektorskog pristupa najbolje za ostvarivanje konkretnih rezultata.\nPrihvaćena je također ideja da u okviru Komisije bude formirana radna grupa za poljoprivrednu saradnju, po uzoru na postojeću u oblasti energetike.\nNa sastanku je bilo riječi i o otvaranju ruskog tržišta za nove agrarne proizvode iz oba entiteta u BiH, poput mogućnosti izvoza crvenog mesa, ribe, mlijeka i mliječnih proizvoda. Ruska strana izrazila je spremnost da ubrza aktivnosti kako bi se ovaj cilj realizovao u što kraćem roku.\nUsaglašeno je da u predstojećem periodu treba aktivno raditi na potpisivanju bilateralnog sporazuma o izbjegavanju dvojnog oporezivanja, što će omogućiti brojne olakšice i povećanje spoljnotrgovinske razmjene između dvije zemlje.\nMinistar Košarac informisao je rusku stranu da je Ministarstvo vanjske trgovine i ekonomskih odnosa BiH izradilo prijedlog odluke o kvalitetu tečnih naftnih goriva, koji je dobio podršku Energetske zajednice. Istaknuto je da je usvajanje ove odluke uslov za članstvo BiH u Svjetskoj trgovinskoj organizaciji.\nNa sastanku su razmijenjena mišljenja o mogućnosti zaključivanja sporazuma o slobodnoj trgovini između BiH i Carinske evroazijske unije, pri čemu je ruska strana naglasila opredijeljenost da pruži podršku BiH u ovom procesu. Ministar Košarac predložio je da ova mogućnost bude razmotrena i na ekonomskom forumu na Jahorini 2022. godine.\nKada je u pitanju saradnja u oblasti turizma, naglašeno je da bi uvođenje direktne avio linije između BiH i Ruske Federacije bilo dobra osnova i dodatni podsticaj za jačanje saradnje.\nDogovoreno je da se u narednom periodu intenziviraju aktivnosti na promociji turističkih potencijala na obostranu korist.\nSastanak kopredsjedavajućih Komisije za trgovinsku i ekonomsku saradnju između BiH i Rusije održan je u okviru zvanične posjete ministra Košarca Ruskoj Federaciji.\nTags: BOSNA i HERCEGOVINARUSIJA\nZašto Mesi igra loše: “Leo ima problem, komplikovano je”\nTuga u BiH: Jučer dženaza ocu, danas sinu


Mali o budžetu: Prvi put ništa nije skriveno ispod tepiha! : Nadlanu.com\nMali o budžetu: Prvi put ništa nije skriveno ispod tepiha!\nObjavljeno 23. jun 2014. / 12:24:38\nMali je, predstavljajući Predlog gradskog budžeta u Skupštini grada, istakao da vlast želi da napravi promene u načinu na koji grad funkcioniše i da se ne pravi spisak želja, kao što je to ranije rađeno.\nOn je objasnio da će se sad trošiti samo onoliko koliko se bude prihodovalo.\nMali je ukazao da su u prošlogodišnjem budžetu planirani prihodi bili 91,3 milijardi dinara, a da je ostvareno 76,6 milijardi, što znači da je ostalo 14,7 milijardi rashoda, što grad Beograd nije mogao da podnese.\n"Ti rashodi ostali su nama u amanet", rekao je Mali i dodao da više od šest milijardi nije bilo prikazano, što je utvrđeno naknadnom kontrolom u februaru i martu ove godine.\nNOVO KOLO "UZMI RAČUN I POBEDI" OD 15. MAJA: Već od danas…\n"Prvi put nije ništa sakriveno ispod tepiha, imamo jasnu sliku čime grad raspolaže i to je korak ka konsolidaciji gradskih finansija", rekao je Mali.\nPlanirani prihodi u prvih šest meseci ove godine realizovani su sto odsto, što je, kako je rekao Mali, potpuna promena u odnosu na prethodne godine, a cilj je da se to nastavi i dalje.\nBudžetski deficit ove godine će, prema njegovim rečima, biti 8,6 milijardi dinara, ali, kako je dodao, njega nije napravila ova vlast, već je reč o kreditima iz prethodnog perioda za različite projekte.


Nemat Ravan je nedavno postao član službe za komunikacije afganistanskom Ministarstvu finansija. Prethodmo je radio na televiziji Tolo News.\nPoznati afganistanski novinar ubijen je danas u Kandaharu, gradu na jugu Afganistana, dan pošto su talibani uputili prijetnje medijima da neće dozvoliti "pristrasno izvještavanje", saopštili se policijski izvori, prenosi France Presse (AFP).\nNemat Ravan je do prije mesec dana bio voditelj jedne popularne emisije na televiziji Tolo News, najvećem privatnom informativnom kanalu. Nedavno je postao član službe za komunikacije u afganistanskom Ministarstvu finansija.\n"Ubili su ga nepoznati naoružani ljudi", saopštila je lokalna policija.\nDirektor televizije Tolo News Loftulah Nadžafizada izjavio je da je "strašno čuti vijest da je prijatelj i bivši kolega ubijen iz vatrenog oružja u Kandaharu".\n"Ako se to nastavi, odgovornost za naredne korake pašće na medijske zvaničnike", rekao je Mudžahid.\nPredsjednik Afganisana Ašraf Gani osudio je napad i rekao da militanti ne mogu ušutkati slobodu govora.\nPosljednjih mjeseci u Afganistanu povećan je broj ubistava novinara, sudija, ljekara, političkih i vjerskih ličnosti, kao i aktivista za zaštitu ljudskih prava.\nAfganistanska Vlada saopštila je da su talibani ubili i ranili više od 50 vojnika u napadima u najmanje 26 provincija u posljednja 24 časa.\nNasilje je pojačano otkako je 1. maja počelo povlačenje kontigenta američke vojske od 2.500 vojnika koje treba da se završi do 11. septembra. Oni su angažovani u okviru misije NATO-a u Avganistanu sa 9.600 pripadnika.


Potpredsjednik Republike Turske Fuat Oktay dolazi na 10. Sarajevo Business Forum - Akta.ba\n16.04.2019. 14:47 / Izvor: Akta.ba\nDiplomirao je menadžmet na Univerzitet Çukurova, a magistrio na Wayne State University u Sjedinjenim Američkim Državama, biznis i proizvodni inžinjering, gdje je također doktorirao industrijski inžinjering. Obnašo je vrlo važne funkcije u akademskoj zajednice gdje je, između ostalog bio i zamjenik dekana Beykent Univerziteta. Osim u akademskoj zajednici bio je angažovan i kao konsultant i savjetnik kako za državne tako i privatne kompanije. Također, bio je angažovan na brojnim razvojnim projektima u okviru Turkish Airlinesa.\nPotpredsjednik Republike Turske


Lekovi za zdravstvene ustanove na centralnom Kosovu (Foto Srpska lista)\nDirekto Кliničko bolničkog centra u Gračanici profesor doktor Bratislav Lazić kaže da je reč o veoma važnoj isporuci lekova koja će omogućiti nesmetan rad zdravstvenih ustanova na teritoriji opštine Gračanica.\n„Stigli su anestetici, antibiotici, lekovi koji su bitni za lečenje teških kardioloških bolesnika, zatim lekovi koje koristimo u pedijatriji tako da smo i što se tiče količine i asortimana ovom isporukom veoma zadovoljni“, naglasio je Lazić.\nDanašnja isporuka lekova namenjena je osim bolnicama i ustanovama primarne zdravstvene zaštite.\nDirektorka Doma zdravlja u Gračanici Mirjana Dimitrijević zahvalila se svima na pomoći.\n„Osim antibiotika dobijamo i lekove važne za lečenje hroničnih bolesnika i veoma je važno što je ovom isporukom pokrivena i naša služba hitne medicinske pomoći koja pripada našem primarnom zdravstvu i da ćemo imati kako ampulirane lekove tako i tabletirane lekove za naše pacijente“, rekla je Dimitrijević.\nNejasno je međutim, odakle je stigla ova isporuka. U saopštenju objavljenom na fejsbuk stranici Srpske liste navodi se da su primopredaji lekova prisustvovali članovi Srpske liste i predsednici kosovske i srpske opštine u Gračanici Srđan Popović i Ljubinko Karadžić, ali i oficir za vezu Beograda i Prištine Dejan Pavićević.\nPopović kazao je da je isporuka dragocena i da predstavlja dokaz da narod na Кsoovu i Metohiji nije zaboravljen.\n„ Ovo je dokaz da nismo zaboravljeni i ova isporuka lekova je veoma dragocena kako za opštinu Gračanica tako i za celu teritoriju Кosova i Metohije. Ona uveravanja koja smo dobili kako od predsednika Vučića tako i od Кancelarije za Кosovo i Metohiju jesu da se neće stati na ovome i da naš narod na ovim proistorima nije sam“, kazao je Popović.\nOficir za vezu Beograda u Prištini Dejan Pavićević kazao je da će sa ovom isporukom lekova Кlinički centar u Gračanici moći da funkcioniše potpuno normalno kao i sve druge zdravstvene ustanove u centralnoj Srbiji. On je kazao da je reč o obećanju predsednika Srbije Aleksandra Vučića da će ljudi na Kosovu i Metohiji imati adekvatnu zdravstvenu zaštitu.\n„Uslovi nisu najbolji ali sve te nedostatke nadomesti fenomenalan stručni kadar koji je ovde i znamo da su ljudi sa Кosova i Metohije potpuno pokriveni na najedekvatniji način kada je u pitanju zdravstvena zaštita“, rekao je Pavićević.\n11.08.2020 Učenici od 1. do 4. razreda u učionicama sa 15 đaka, stariji i u školi i onlajn (455)\n11.08.2020 Gračanica: Humanitarna akcija za Aleksandra Popovića (252)\n11.08.2020 Na Kosovu još 171 novi slučaj koronavirusa (164)\n11.08.2020 „Pečat hercega Šćepana“ Živojinu Rakočeviću (164)\n11.08.2020 “Knjiga je čovekov najbolji prijatelj” (139)


Bolesna štenad sredinom decembra u Feedback-u | Balkanrock.com\nNaslovna Vesti Najave koncerata Bolesna štenad sredinom decembra u Feedback-u\nPosle skoro godinu dana, beogradski pankeri Bolesna štenad se vraćaju u klub Feedback da donesu deo pakla koji je već imao svoju premijeru u Beogradu i Novom Sadu. Sa sobom nose poklone i dovode jedan mladi bend, Navy ne obećava. Koncert je zakazan za petak, 14. decembar, sa početkom u 22 časa.\nPosle rasprodatog koncerta u beogradskom klubu Subbeerni centar i ništa manje uspešne svirke u novosadskom Shamrock-u, Bolesna štenad dolaze u Niš. Publika može da očekuje sve hitove sa njihova prva dva studijska albuma, ali i neke do sada manje svirane pesme, kao i premijeru nekoliko numera sa sledećeg izdanja. Tokom 2018. godine Bolesna štenad su održali seriju koncerata, što klupskih, što festivalskih, a ovo će biti još jedna prilika da publika uživa u spektaklu kakav samo oni znaju da prirede.\nNavy ne obećava su predstavnici nove beogradske pank scene i ovo će biti njihova premijera pred niškom publikom. Sa svojim singlovima „Novi kult“, „Kventin Tarantino“ i „Red, rad i disciplina“ su uspeli da podignu prašinu i polarišu sujetnu rokenrol scenu na one koji ih vole i one koji ih mrze. Njihov debi album „Novi Kult, Novi Poredak“ će se pojaviti početkom sledeće godine.\nCena karata u pretprodaji je 250 dinara, na dan koncerta će biti 400 dinara. Ulaznice se prodaju u Vintage shopu na adresi Davidova 9 i u Galileo tours, u ulici Nikole Pašića 35.


Austrijski mediji: Terorista iz Beča obučavan u kampu u Severnoj Makedoniji - BIGportal.ba\nAustrijski mediji: Terorista iz Beča obučavan u kampu u Severnoj Makedoniji\n5 Novembra, 2020 5 Novembra, 2020 0137\nAtentator Kujtim Fejzulaj (20), koji je u ponedeljak uveče u Beču u terorističkom napadu usmrtio četiri osobe, nije bio “vuk samotnjak”, već neko ko je bio tesno umrežen sa austrijskom islamističkom scenom, ističe bečki dnevnik “Esterajh”.\nEsterajh navodi da je u fokusu istraga jedna džamija u 16. bečkom okrugu, koju si, kao i Kujtim Fejzulaj, posećivali “poznati” islamisti.\nDodaje da su u toj džamiji, regrutovani borci za Islamsku državu.\nPolicija istražuje i ko je obučio Fejzulaja da upotrebljava oružje, a tu postoje tragovi koji vode u Nemačku, odnosno jednog kampa za obuku terorista u Severnoj Makedoniji, gde je često putovao.\nDnevnik se poziva na dosije Fejzulaja, koji je bio osuđen na 22 meseca zatvora zbog terorističkog udruživanja, a pušten je prevremeno iz zatvora jer je izigrao vlasti uverivši ih da se deradikalizovao.\nU tom dosijeju se navodi da je mladić sa makedonskim poreklom odgojen po islamskoj veri, i da je postao “salafističko džihadistički pristalica političkog takfirizma”.\nDodaje se da to znači da je odobravao nasilje kao put za nametanje “ispravnog puta”.\nFezjluj je, zajedno sa jednim prijateljem, pokušao da ode u džihad u Siriju, ali u tome nije uspeo, već su ga uhapsile turske vlasti, koje su ga izručile Austriji, gde je odgovarao pred sudom.\nTokom istrage, nakon njegovog terorističkog napada, policija je u više gradova Austrije uhapsila 14 lica, koja su imala vezu sa Fejzulajem, za koje se smatra da bi mogli biti saučesnici.\nTakođe i u Švajcarskoj uhapšena su dva lica koja su imala kontakt sa njim.\nČetvoro civila i jedan napadač ubijeni su terorističkim napadima u Beču.\nMira Banjac proslavila 91. rođendan, priželjkuje nova snimanja\nAko su vam ispucale usne promijenite ove navike\nSaša Popović je zbog JEDNE stvari izgubio čitavo boogatstvo preko noći\nStigao iznenađujuć odgovor Moskve: “Razgovor sa psihologom”


Kina: Naše prijateljstvo sa Rusijom „čvrsto kao stena“ - 07.03.2022, Sputnik Srbija\nPrijateljstvo Kine i Rusije je „čvrsto kao stena“, a perspektive za saradnju su veoma široke, izjavio je danas kineski ministar spoljnih poslova Vang Ji. 07.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odisi“ (odysee.com).„Saradnja između dve zemlje donosi korist i blagostanje za dva naroda“, izjavio je kineski ministar na svojoj godišnjoj konferenciji za novinare održanoj na marginama godišnjeg zasedanja kineskog parlamenta.Prema njegovim rečima, Kina je spremna da nastavi konstruktivnu ulogu u promovisanju mirovnih pregovora između Ruske Federacije i Ukrajine, ako bude potrebe za sprovođenjem posredovanja, prenosi agencija RIA Novosti.Šef kineske diplomatije je, takođe, poručio da je Peking uvek bio objektivan i fer, i da rešavanje kompleksnih problema zahteva smirenost i racionalnost.Iz tog razloga se, kako tvrdi, dijalog mora nastaviti, a fokus biti na dugoročnoj stabilnosti u regionu.Vang je poručio i da će kineski Crveni krst prikupiti humanitarnu pomoć za Ukrajinu.\nsvet, svet – politika, rusija, kina, kriza u ukrajini\n09:17 07.03.2022 (Osveženo: 12:38 07.03.2022)\nPrijateljstvo Kine i Rusije je „čvrsto kao stena“, a perspektive za saradnju su veoma široke, izjavio je danas kineski ministar spoljnih poslova Vang Ji.\n„Saradnja između dve zemlje donosi korist i blagostanje za dva naroda“, izjavio je kineski ministar na svojoj godišnjoj konferenciji za novinare održanoj na marginama godišnjeg zasedanja kineskog parlamenta.\nŠef kineske diplomatije je, takođe, poručio da je Peking uvek bio objektivan i fer, i da rešavanje kompleksnih problema zahteva smirenost i racionalnost.\nVang je poručio i da će kineski Crveni krst prikupiti humanitarnu pomoć za Ukrajinu.


Spomenik Tomi Zdravkoviću u Skadarliji - TAMO DALEKO\n1. октобра 2021. Zdravko Elez 75 Views 0 Comments\n„Na sledećoj sednici Skupštine grada ćemo doneti odluku o podizanju spomen-obeležja koje bi trebalo da bude u Skadarliji, upravo na mestu gde je poslednji put pevao“, istakao je Vesić.\nLjajić je tom prilikom naglasio da je predlog da to bude u Skadarskoj ulici ispred broja 26, te da nema ništa protiv ukoliko Komisija za spomenike i nazive trgova i ulica Grada Beograda odluči da to bude na nekoj drugoj lokaciji.\n„Svakako smatramo da Toma Zdravković, pesnik, kompozitor i pevač zaslužuje da dobije spomenik u Beogradu. Bio je jedinstven i poznat ne samo u Beogradu i Srbiji već i na celokupnom prostoru bivše Jugoslavije. Čovek koji je svoj život slikao muzičkim notama, dok su njegove pesme i danas popularne kao i kada su nastale, i to u svakom gradu naše bivše države“, rekao je Lajić, dodavši da se u istraživanju koje su sproveli ovim povodom 64 odsto Beograđana pozitivno izrazilo o ovoj inicijativi.\n← Достојан човек и ученик патријарха Павла\nMinut ćutanja za slikara, a on se pojavio na izložbi →


TIRANA PORUČILA BEOGRADU: 'Povucite oružane snage' | Slobodna Bosna\nU saopštenju MEFA se navodi da Albaniju posebno brinu izveštaji o srpskim vojnim snagama upućenim, kako se dodaje, ''blizu granice sa Kosovom'' i vojnim avionima koji lete blizu i iznad, kako navode iz tog ministarstva, ''vazdušnog prostora Kosova i izazivaju tenzije''.\n''MEFA poziva Srbiju da povuče svoje oružane snage raspoređene blizu granica Kosova i radi na hitnoj deeskalaciji'', navodi se u saopćenju, prenosi Tanjug.\nMinistarstvo je, kako se navodi u saopćenju, veoma zabrinuto zbog eskalacije situacije na sjeveru Kosova i najoštrije osuđuje vandalska djela koja su danas počinjena na sjeveru Kosova, gdje su, kako se dalje tvrdi, ''pojedinci zapalili kancelarije za registraciju vozila u Zubin Potoku i oštetili sličnu kancelariju u Zvečanu''.\n"Ništa ne može da opravda upotrebu nasilja, nanošenje štete javnoj imovini i nepoštovanje vladavine prava", ocjenjuje MEFA.\nIz MEFA pozivaju sve aktere da budu uzdržani i da se odmah vrate dijalogu kao jedinom načinu da se u bilateralnim i multilateralnim nastojanjima riješe neriješena pitanja u, kako se navodi u saopćenju, ''duhu saradnje kojoj je Albanija nepovratno posvećena''.


Komunalna deponija Grebača odlazi u istoriju - Beogradski Portal\nKomunalna deponija Grebača odlazi u istoriju\nU prostorijama Javnog komunalnog preduzeća Obrenovac danas je potpisan ugovor koji se odnosi na rekonstrukciju hale za separaciju otpada, izgradnju nove transfer stanice i izgradnju reciklažnog dvorišta. Sastanku su prisustvovali predstavnici Gradske opštine Obrenovac, Javnog komunalnog preduzeća Obrenovac, Saobraćajnog instituta CIP i predstavnici Regionalnog centra za upravljanje otpadom ”Eko – Tamnava”.\nMiroslav Čučković, predsednik Gradske opštine Obrenovac je na početku istakao važnost potpisanog ugovora.\n– Ovo je najznačajniji ugovor koji je potpisan u ovoj godini, s obzirom da smo prošle godine potpisivali ugovore koji su za budućnost Obrenovca u ostalim infrastrukturnim projektima najvažniji za ceo ovaj vek. Treća magistrala sa izgradnjom toplovoda za milion novih kvadrata, izgradnja kanalizacije u svim naseljima u dužini od 99 kilometara, dve fabrike za preradu otpadnih voda i sistem vodovoda do svake kuće je nešto što se već gradi u Obrenovcu. Odnošenje otpada na ovakav način sa potpuno novih preko 3000 sudova, novih pet smećara i uz potpuno zatvaranje naše deponije zauvek i pretvaranje nje u zelenu površinu, koja će biti igralište za decu, kao što je to urađeno u modernim gradovima u Nemačkoj, Francuskoj i Italiji je nešto što je velika stvar za Obrenovac – poručio je Čučković i detaljnije objasnio budući način deponovanja otpada.\n– Tih 70 tona otpada koji svaki dan napravimo, a taj će broj biti sve veći će biti iznošeno iz Obrenovca i trajno deponovano van naše opštine. Ovaj ugovor predstavlja sigurnu budućnost za sve generacije koje dolaze, koje ćemo morati da učimo primarnoj separaciji odvajanju papira, stakla, metala, nekog opasnog otpada koji se odlaže sada sve zajedno na našu deponiju. To će prestati i imaćmo ovu vrstu aktivnosti na našem terenu koja će biti već od ponedeljka potkovana sa jednom velikom investicijom koju daje Ministarstvo za zaštitu životne sredine, a koja se tiče video nadzora postojećih 20 divljih deponija koje se prave širom teritorije opštine Obrenovac. Ovde će biti napravljen kontrolni mehanizam sa monitoringom video nadzora tih lokacija i svako ko pomisli da tu odloži otpad, moj mu je savet da to ne čini nigde na teritoriji naše opštine. Ovo je jedan istorijski trenutak i raduje me što je CIP, kao državni institut neko ko je nosilac projekta, naše ministarstvo koje finansira sve ovo sa preko pet miliona evra, u svakom slučaju mi ćemo kao Obrenovac imati veliku korist od ovog što je danas urađeno – zaključio je Čučković.\nMilan Marošanin, direktor Javnog komunalnog preduzeća Obrenovac se osvrnuo na benefite ovog projekta.\n– Potpisivanje ovog ugovora je za nas jako važno, gde će opština Obrenovac u naredne dve do tri godine preći sa odlaganjem kompletnog otpada na regionalnu deponiju ”Eko – Tamnava”. Benefiti svega ovoga su zaštita životne sredine, ako bih rekao da godišnje preko 70.000 tona se odloži raznog smeća na gradsku deponiju možete zamisliti za tri godine kada toga ne bude bilo, gde ćemo umesto deponije stvoriti jednu zelenu oazu – rekao je Marošanin.\n– Čeka nas veliki posao, čeka nas izrda projektne dokumentacije i što je najvažnije u sve to kada dobijemo dozvolu, zatim izvođenje radova i svi troškovi će biti na regionalnoj deponiji, znači kompletno finansiranje rekonstrukcije hale za separaciju, izgradnje reciklažnog dvorišta i transfer stanice. Sve to će za opštinu mnogo značiti, oslobodićemo grad od ogromnih količina otpada i doći ćemo u situaciju da Obrenovac postaje izuzetno čista sredina – naglasio je Marošanin.\nMilutin Ignjatović, generalni direktor Saobraćajnog instituta CIP je istakao spremnost za realizaciju ovog projekta.\n– Mi ćemo ovaj elaborat uraditi što pre, ali nije to kraj treba da se rade svi projekti. Sada smo se dogovorili da CIP nastavi sa izradom projektne dokumentacije, separator prvo da se uradi, zatim da se napravi deponija u Kaleniću. Mislim da je upravo zaštita životne sredine ono čemu teži cela Evropa – saopštio je Ignjatović.\nZoran Petrović, direktor Regionalnog centra za upravljanje otpadom ”Eko – Tamnava” se osvrnuo na samu složenost ovog projekta.\n– Ovo je jedan veliki i složen projekat, koji trenutno obuhvata 11 lokalnih samouprava gde je i opština Obrenovac. Krajem decembra potpisani su ugovori i obezbeđena sredstva u iznosu od 75 miliona evra za izgradnju regionalnog centra i opremanje lokalnih samouprava – rekao je Petrović i precizirao deo projekta koji se odnosi na opštinu Obrenovac.\n– Za opštinu Obrenovac je predviđeno 24.000 posuda od 200 litara za zbrinjavanje komunalnog otpada i 2300 kontejnera, takođe i pet vozila za reciklažni i komunalni otpad. Pored toga opština Obrenovac će dobiti veće benefite u oblasti rekonstrukcije postojećih postrojenja koji se nalaze na deponiji, kao i izgradnju nove transfer stanice i ostale infrastrukture – izjavio je Petrović.


Filmski centar Srbije pokrenuo YouTube kanal na kom možete besplatno da gledate domaće filmove | Original\n“Filmski centar Srbije obaveštava sve producente da im stoji na raspolaganju da ovim putem ka široj publici plasira njihove i novije i starije filmove”, navodi se u saopštenju.\nOkvirni plan FCS-a je da svakog dana objavi po još jedan film na svom kanalu. Do sada su na YouTube kanalu objavljeni kratki igrani film Ivana Bukvića “Žicka”, “Samo devojčice plaču” Vladimira Milovanovića i dugometražni dokumentarni film Katarine Mutić “Tako mi na istoku”.\nU ponudi su trenutno i kratki igrani film “Tranzicija” autorke Milice Tomović, kratki igrani film Katarine Koljević “Život traje tri dana”, i “Kamen u ruci” kratki igrani film Stefana Ivančića.\nTagovi: besplatno domaći filmovi fcs filmski centar srbije youtube\nBudi aktuelan, Budi zdrav, RoditeljstvoKako deca reaguju na vanredno stanje - od beba do tinejdžera


Seat Toledo 1.6 16V vs FIAT Marea 1.6 16V - AutoManijak\nPOČETNA strana :: poređenje :: Seat Toledo 1.6 16V vs FIAT Marea 1.6 16V\n1999. - 2004. Proizvodnja 1996. - 2003.\nOvde razmatramo dva relativno slična automobila, mada ne možemo poreći neke od očiglednih razlika. Za početak, ne pripadaju čak ni istom segmentu, jer Seat predstavlja mali porodični automobil dok se sa druge strane FIAT vodi kao veliki porodični automobil. Ispod haube prvog se nalazi motor koji je razvio Volkswagen, 4-cilindrični agregat sa 16 ventila i 105ks , dok je drugi 4-cilindrični agregat sa 16 ventila i 103ks koji potpisuje FIAT.\nNažalost, ni jedan od automobila nije dostavljen na European New Car Assessment Programme (Euro NCAP) testiranje radi utvrđivanja nivoa bezbednosti. To umnogome otežava zauzimanje stava po pitanju zaštite putnika koju pružaju i ja ću uvek preporučiti da takve automobile zaobiđete. Imajući to na umu, hajde da uzmemo u obzir i neke druge aspekte koji utiču na bezbednost. Ovde drugo vozilo predstavlja veliki porodični automobil što mu pruža marginalnu prednost u odnosu na mali porodični automobil konkurenta, tako nam makar govore statistike. Nasuprot tome, što se tiče težine vozila, previše često potcenjenog faktora, španski automobil nudi marginalnu razliku od 5% više metala.\nFIAT je za nijansu agilniji automobil i dostiže 100km/h za 0.2 sekundi manje od svog konkurenta. Ipak, nedostaje mu snage da osvoji takmičenje u makismalnoj brzini, dostižući 187 kilometara na čas, 5km/h manje nego što to čini konkurentski automobil. Kada pričamo o štedljivosti pobednik je svakako španski automobil, trošeći u proseku 6.9 litara goriva na 100 kilometara (41 milja po galonu), u kombinovanom režimu vožnje. Ne možemo ignorisati razliku od 20% više goriva koje potroši italijanski automobil.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. U konkretnom slučaju izgleda da oba automobila pružaju približno jednak nivo zaštite putnika, pa to svakako neće moći da odluči pobednika. Ipak, nešto što bi moglo je osećaj u vožnji, jer FIAT nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Verujem da, kada se sve sabere i oduzme, imamo samo jednog pobednika, a to je Seat. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, iz baze od 12.000+ različitih četvorotočkaša.


Ministar omladine i sporta: Mladi moraju biti u vrhu prioriteta Srbije\nDržavni sekretar u Ministarstvu omladine i sporta Nenad Borovčanin izjavio je tokom današnje posete Užicu da nova Nacionalna strategija za mlade u vrh prioriteta postavlja mlade ljude u svim oblastima.\n“Mladi ljudi u Srbiji moraju biti prepoznati kao kategorija bar u onom rangu kao što su penzioneri i moraju biti u vrhu prioriteta Vlade, svih ministarstava i lokalnih samouprava”, naglasio je Borovčanin koji je danas u Užicu obišao Omladinski klub i Kancelariju za mlade povodom početka realizacije projekta “Živimo zdravo i bezbedno”.\nBorovčanin je kao osnovne probleme sa kojima se mladi u Srbiji suočavaju naveo nezaposlenost i nedostatak prostora i kvalitetnih sadržaja za provođenje slobodnog vremena.\nDeo ovih problema rešiće se kroz realizaciju projekta “Živimo zdravo i bezbedno” u kome Užice učestvuje sa projektom gradske i sevojničke Kancelarije za mlade, vrednim 1.124.750 dinara.\n“Užice jedna od 39 lokalnih samouprava koja je dobila novac od Ministarstva omladine i sporta za učešće u ovom projektu, čijom realizacijom će tokom leta biti izgrađena teretana na otvorenom u opštini Sevojno. Planiran je i niz aktivnosti na promociji zdravog načina života i kvalitetnog korišćenja slobodnog vremena”, istakao je gradonačelnik Užica Tihomir Petković.\nProjekat “Živimo zdravo i bezbedno” otpočeće u Užicu 15. maja prvom radionicom promocije zdravlja u Omladinskom klubu, a trajaće do kraja godine.


Састанак поводом недавног протеста у Врчину - Градска општина Гроцка\nYou are at:Home»Novosti»Vesti»Sastanak povodom nedavnog protesta u Vrčinu\nSastanak povodom nedavnog protesta u Vrčinu\nBy Info Služba on\t 25. oktobra 2016. Vesti\nGrađani naselja Vrčin, kod Vrčinske petlje su u nedelju 23. oktobra održali protest na kome su zatražili hitan prijem kod predsednika gradske opštine Grocka Dragoljuba Simonovića kako bi mu predočili problem koji je povod protesta.\nPredsednik Simonović danas se sastao sa predstvnicima građana ovog dela Vrčina, a sastanku su prisustvovali i direktorka JP „Direkcija za izgradnju opštine Grocka“ Ruža Mrkić, član veća Zoran Kojić i šef kabineta predsednika gradske opštine Grocka Sanja Jovanović.\nNaime, prilikom rekonstrukcije regionalnog puta drugog b reda broj 347 (Vrčin- Zaklopača) na deonici od Kragujevačkog puta, do izlaza na auto-put (ulice: Avalska, 29. novembar, Save Kovačevića i Lole Ribara) nije faktički urađena najavljena rekonstrukcija već samo sanacija postojećih oštećenja.\nGrađani Vrčina se slažu da je bila neophodna rekonstrukcija dela puta Vrčin- Zaklopača, i zahvalni su na tome, ali traže da se hitno pristupi kompletnoj rekostrukciji i deonice od vrčinske petlje do Kragujevčkog puta, gde se sanacijom ne može rešiti problem, jer više decenija nije vršeno ozbiljnije održavanje i taj deo puta se nalazi u jako lošem stanju.\nGrađani su predočili i da je neophodno što pre vrati liniju gradskog prevoza 303 koja je saobraćala do Vrčina a obustavljena je zbog neprohodnosti puta Zaklopača-Vrčin. Budući da je ta deonica puta sada ponovo prohodna za saobraćaj građani traže da im se što pre ponovo uvede gradski prevoz.\nNa satanku predsednik gradske opštine Grocka Dragoljub Simonović je podržao građane i istako da se slaže sa njihovim zahtevima kao i da je očekivao od nadležnih institucija rekonstrukciju celokupne dužine puta, a ne samo delimičnu.\nU cilju rešavanja ovog problema predsednik Simonović uputio je dopis JP „Putevi Srbije“ i Minstarstvu građevinarstva, saobraćaja i infrastrukture u kome im je prodočen problem i molba za hitnim rešavanjem istog.


Đorđe Ostojić - Lik i delo - Nedeljnik Vreme\nBroj 638 27.03.2003\nPiše: D. Boarov\nKako je postao šef SUP–a Novi Sad: Posle Miloševićevog pada i dolaska DOS-a na vlast, Đorđe Ostojić je jedan od retkih gradskih funkcionera koji je izabran za načelnika SUP Novi Sad, 28. maja 2001. godine – a da nije bio član nijedne političke stranke pobedničke koalicije. U stvari, nikad nije bio član nijedne političke stranke, a za "Vreme" kaže da u načelu lično smatra da nosioci određenih profesionalnih funkcija u javnom sektoru i ne bi trebalo da se usko politički organizuju i angažuju.\nŠta nije, ili jeste, načelnik SUP–a primetio u Novom Sadu: Đorđe Ostojić je za dve godine šefovanja u policiji Novog Sada pokazao da ima petlje da dirne i u neke moćne centre nerazjašnjenog "biznisa" u gradu. Na primer, pre nekoliko nedelja uhapsio je moćnu braću Opačić sa Veternika, kada je iz gepeka njihovog automobila uspeo da umakne neki njihov nepouzdani saradnik i partner – baš u sedmici kada je gradska skupština menjala urbanistički plan da bi jedan od te braće mogao da izgradi benzinsku pumpu između Detelinare i Novog Naselja. Pozicija braće Opačić (koji su ponekad, davno, obezbeđivali i samog Đinđića), ostaje i dalje nejasna, ali se čuje da je njihovoj godišnjoj poslovnoj paradi "Plava noć u Veterniku" poslednji put prisustvovao i Dušan Spasojević, ali on nije viđen, ili, preciznije rečeno, nije snimljen, u prisnijem kontaktu sa drugim mnogobrojnim lokalnim, ali viđenim gostima te večeri – među kojima se najčešće spominju Miodrag Kostić i Nenad Čanak.\nSmena generala Ace Tomića\nIntervju - Goran Svilanović, ministar inostranih poslova SCG\nPravosuđe u vanrednom stanju\nDSS o dokumentu “Vremena”\nPolitika u vanrednom stanju\nEkskluzivno - dokumenti o Jedinici za specijalne operacije\nStanišić, jedna karijera\n"Zmija" u nedrima vlasti